12 mart 1995-ci ildə Azərbaycanın hüquq-mühafizə orqanlarına Tovuz bölgəsinin ərazisində, Gürcüstana doğru gedən yolda Dövlət Yol Polisi (DYP) işçilərinin dayanma tələblərinə baxmayaraq, içərisində silahlı adamlar olan 4 avtomobilin DYP postunun yanından keçməsi barədə məlumat daxil oldu. Hüquq-mühafizə orqanları XTPD zabitlərinin müşayiəti ilə içərisində 150 ton mis daşınan avtomobilləri saxlaya bilib. Buna cavab olaraq Qazax rayonu XTPD üzvləri və onlara qoşulmuş silahlı mülki şəxslər Qazax şəhər polis idarəsini və bir hərbi hissəni ələ keçirdilər, burada bir neçə zirehli texnikanı ələ keçirərək Ağstafa rayonuna doğru hərəkət etdi. Onlar səhər saat 4:40-da, Ağstafa yaxınlığında yol polisi postuna atəş açdılar, sonra onu tutaraq tərksilah etdilər. Şəhər istiqamətində hərəkətə davam edən qiyamçılar saat 5:20-də şəhər polis idarəsinə hücuma keçdilər və səhər 6.30-da XTPD üzvləri Ağstafa Polis Şöbəsini ələ keçirərək tərksilah etdilər. Daha sonra onlar Tovuz bölgəsindəki hərbçilərə hücum etmək istəsələr də məğlub olaraq geri çəkildilər. Martın 15-də hökumət qüvvələri Ağstafa bölgəsindəki OPON mövqelərinə hücum etdilər və qiyamçıları Ağstafa rayonundan çıxardılar. TURAN agentliyinin məlumatına görə, döyüş zamanı hökümət qüvvələri Qrad qurğularından istifadə edib. Məğlub olan qiyamçıların bir hissəsi Gürcüstana qaçdı.\nSonrakı məlumatlar iddia edir ki, Veli Küçükün üzvü olması ehtimal edilən Ergenekon bu çevrilişdən məsul idi. Bu da Susurluq ilə Ergenekon arasındakı əlaqəni göstərir.\nMənbə — "https://az.wikipedia.org/w/index.php?title=Azərbaycanda_dövlət_çevrilişinə_cəhd_(1995)&oldid=6157112"\nLast edited on 28 sentyabr 2021, at 02:37\nBu səhifə sonuncu dəfə 28 sentyabr 2021 02:37 tarixində redaktə edilib.


Cihad Avropaya keçir: “qaçqınlar” qitəni qan gölünə çevirəcək - FOTOLAR\n6 Oktyabr 2015 00:17\nAvropanın əksər siyasiləri Yaxın Şərq, o cümlədən İraq və Suriyadan gələn qaçqınların qəbuluna qarşı çıxırlar.\nPublika.az xəbər verir ki, onların bu mövqeyini əsaslandıran məqam isə qaçqınların arasında xeyli sayda İŞİD və digər terror təşkilatlarının sıralarında vuruşan keçmiş və indiki döyüşçülərin olmasıdır.\nTəsadüfi deyil ki, İŞİD terror qruplaşması növbəti hədəflərini sıralayarkən Avropada terror aktlarını planlaşdırdığını gizlətmir. İŞİD-in Avropa ilə bağlı planları Qərb ölkələrinin xüsusi xidmət orqanları tərəfindən də üzə çıxarılıb.\nMəlumata görə, İŞİD Avropa və ABŞ-da “hüceyrələr”ini yaratmağa çalışır. İddiaya görə, İŞİD İraqın şimalında iki böyük hərbi bazanı tutub, terror təşkilatı ən müxtəlif silah və hərbi texnikaya, daşınabilən zenit-raket komplekslərinə malikdir. ABŞ xüsusi xidmət orqanlarının bir nümayəndəsi İŞİD-i hazırda mövcud olan terror qruplaşmalarından “ən güclü hərbi güc” adlandırıb.\nAdının gizli qalmasını istəyən bir kəndli ingilis jurnalistlə söhbətində meşədən nizamlı şəkildə silah səslərinin eşidildiyini söyləyib. “Sunday Mirror” nəşri 1990-cı illərdə müharibə gedən Bosniya və Herseqovinada silah və sursat təchizatının digər Avropa ölkələri ilə müqayisədə daha asan olduğunu qeyd edib.\nXatırladaq ki, Rusiya xarici işlər naziri may ayında İŞİD terror qruplaşmasının Kosovo və Bosniya və Herseqovinanın bəzi bölgələrindəki hərəkətlərindən narahatlığını ifadə edib.\nSosial şəbəkələrdə İŞİD döyüşlərinin Suriya və İraqda vuruşarkən, daha sonra isə onların qaçqın adı ilə Avropaya daxil olduğunu göstərən müqayisəli fotolar tez-tez yayılır.\nPublika.az onlardan bəzilərini təqdim edir:


Səfəvi-Osmanlı müharibəsi (1623-1639) - Vikipediya\nƏsas münaqişə: Səfəvi-Osmanlı müharibələri\nZolaqlı bənövşəyi hissə 1639-cu ilə qədər Səfəvilər imperiyasının torpaqları olub\nI Şah Abbas (1629-cu ilə qədər)\nŞah Səfi (1629-cu ildən)\nIV Sultan Murad\nSəfəvi-Osmanlı müharibəsi (1623-1639) — 1623-1639 -cu illərdə Səfəvilər və Osmanlı imperiyaları arasında baş vermiş müharibə.\n1.1 1634-1635-ci il hərbi əməliyyatları\n1.2 IV Muradın Bağdadı tutması və müharibənin başa çatması\n2 Qəsri-Şirin sülhü\n1618-ci ildə Səfəvilərlə Osmanlı arasında bağlanan sülh müqaviləsindən sonra Osmanlıda baş verən çəkişmələrdən istfadə edən Şah Abbas 1622-1623-cü illərdə Ərəb İraqına qoşun yeridib, Bağdadı, Kərbalanı, Nəcəfi tutdu. Çuxur Səd bəylərbəyi Əmirgünə xan Qacar Osmanlı tabeliyində olan Axıskanı ələ keçirdi. Osmanlı sultanı IV Murad (1623-1640) itirilmiş torpaqlarla barışmayaraq Hafız Əhməd paşanı Diyarbəkirə hakim təyin etdi və zəbt olunmuş yerləri Səfəvilərdən geri almaq barədə göstəriş verdi və 1624-1626-cı illər Bağdad uğrunda Səfəvi-Osmanlı müharibəsi I Şah Abbasın qələbəsi ilə başa çatdı. Hafız paşanın Səfəvi şahı ilə danışıqları bir nəticə vermədi. Danışıqlarda Osmanlı ordusunun Bağdad mühasirəsini dayandırması əvəzinə şahın şəhəri osmanlılara verəcəyi, Kərbəla, Nəcəf və Hilləni öz əlində saxlaması barədə razılıq alındı. Lakin gözlənilmədən Hafız paşanın Anadoluya geri çəkilməsi ilə danışıqlar yarımçıq qaldı. Şah Abbas Osmanlı elçisi Mustafa Ağaya "Sərdar Bağdad üzərindən çəkildi getdi, gedən əsgərə qala vermək bizim şənimizə sığmaz" - cavabını vermişdi. Şah Abbas yaranmış vəziyyətdən faydalanaraq Bağdadın tutulmasını rəsmiləşdirmək istədi. 1628-ci ilin martında şahın elçisi; Təhmasibqulu xan İstanbula gəldi və Bağdadın Səfəvilərə verilməsi şərti ilə sülh bağlanmasını sultana təklif etdi. IV Murad şahın bu təklifini qəbul etmədi. I Şah Abbas öləndə (19 yanvar 1629-cu il) bütün Azərbaycan, Axalsık daxil olmaqla Şərqi Gürcüstan və İraqi Ərəb Səfəvilərin hakimiyyəti altında idi. Şah Abbas oğlu Səfi Mirzəni öldürtmüşdü. Hakimiyyətə Səfi Mirzənin 18 yaşlı oğlu Sam Mirzə I Səfi Mirzə (1629-42) adı ilə keçdi. Türkiyə Anadoludan İran körfəzinə çıxan karvan yolu üzərindəki Bağdadın itirilməsi ilə barışa bilmirdi. Şah Abbasın vəfatından sonra Bağdadın geri qaytarılması yenə də ön plana çəkildi. 1629-cu ilin iyulunda Xosrov paşanın komandanlığı altında Osmanlı ordusunun Səfəvi torpaqlarına hücumu başlandı. Osmanlı qoşununun Bağdad istiqamətində hərəkəti eşikağasıbaşı Zeynal xan tərəfindən dayandırıldı. Azərbaycan və Çuxursəd bəylərbəyliklərinin bir çox mahallarına da osmanlı qüvvələri zərbə endirdilər. Bu vaxt Çuxursəd bəylərbəyi Əmirgünə xan Qacarın oğlu Təhmasibquluxan 10 minlik qoşunla İhlat və Adiicivaza qədər hərəkət edib çoxlu əsir, hərbi sursat ələ keçirdi. Şah Abbasın ölümü, nəvəsi Səfinin (1629-1642) hakimiyyətə keçməsindən istifadə edən IV Murad 1629-cu ildə Səfəvilərə qarşı hərbi əməliyyatlara yenidən başladı. 1629-cu ilin iyulunda Xosrov paşanın komandanlığı altında Osmanlı ordusunun Səfəvi torpaqlarına hücumu başlandı. Osmanlı qoşununun Bağdad istiqamətində hərəkəti eşikağasıbaşı Zeynal xan tərəfindən dayandırıldı. Sultanın əmri ilə Osmanlı qoşunu Zur paşanın komandanlığı altında 1630-cu il aprelin 30-da İrəvan qalasını döyüşsüz ələ keçirərək Həmədan istiqamətində yürüşü davam etdirdi. İyunun 7-də Həmədanı tutan Xosrov paşa Səfəvi ordusunun əks hücumundan çəkinərək, 6 gündən sonra şəhəri tərk etdi. Yalnız İrəvan qalasının itirilməsindən sonra I Şah Səfı divanbəyi Rüstəm xanı 4 minlik qoşunla düşmən üzərinə göndərdi. Osmanlı sultanı IV Murad Xosrov paşanı 1630-cu ilin sentyabr ayında Bağdadın fəthinə göndərdi. Osmanlı ordusu oktyabrın 6-da şəhəri mühasirəyə aldı. Qala Səfıqulu xan tərəfındən inadla müdafiə olundu. Xosrov paşa noyabrın 14 -də mühasirəni dayandıraraq geriyə çəkildi. Səfəvilər tərəfındən 1630-cu ilin sonuna kimi Kərkük, Hillə və Hələb qalaları yenidən tutuldu. Beləliklə, IV Sultan Muradın Bağdadı tutmaq cəhdi yenidən boşa çıxdı. 1631-ci il oktyabrın 2-də həlledici döyüşdə Osmanlı Zur paşa öldürüldü. Osmanlılar 6-7 min əsgər itirərək geri çəkildilər. I şah Səfı öz elçisi Kuçə bəyi İstanbula göndərdi və Osmanlı sərhədində sakitlik dövrü başlandı. Hərbi əməliyyatların kəsilməsinə baxmayaraq, sərhəddə vəziyyət mürəkkəb və gərgin olaraq qalırdı. 1632-ci ilin sonunda Ərzurum hakimi Xəlil paşanın Hilləni ələ keçirməsi şah hökumətini Rüstəm xanın rəhbərliyi altında Səfəvi qoşununu oraya göndərməyə məcbur etdi. Rüstəm xan şəhəri osmanlılardan geri aldı. Bu zaman Osmanlı sultanı IV Murad ölkə daxilindəki qiyamı yatırmaqla məşğul olduğu üçün ciddi tədbir görmədi.\n1634-1635-ci il hərbi əməliyyatları[redaktə | əsas redaktə]\nOsmanlı sultanı IV Murad Cənubi Qafqazı işğal etmək məqsədilə 1634 -cü ildə hərbi əməliyyatlara yenidən başladı. Osmanlı hökmdarı Polşa və Rusiya ilə münasibətləri sülh yoluna qoyaraq əsas ordunu Səfəvilərə qarşı yön əltdi. O, asan qələbə çalaraq ölkəni maliyyə böhranından xilas etmək niyyətində idi. Osmanlı qoşunu 1634-cü il avqustun 10-da İrəvan qalasını mühasirəyə aldı. Səfəvi ordusunun baş komandanı Rüstəm xan Təbrizə çəkilmiş, qalanı Təhmasibqulu xan Qacara tapşırmışdı. O isə qalanı 10 gündən sonra Murada təslim etdi. Osmanlı ordusu Xoy qalasını tutdu və Təbrizə doğru irəlilədi. Sentyabrın 11-də Təbriz şəhəri IV Murad tərəfindən tutuldu. Osmanlı sultanı şah sarayını və şəhəri tamamilə dağıtmaq haqqında əmr verdi. Salnaməçi yazırdı: " Osmanlı qoşunu uca binaları, gözəl sarayları xarabazara çevirdi". Lakin sentyabn 15-də ərzaq və ələfin çatışmazlığı, qışın yaxınlaşması, Səfəvi qoşununun hücum təhlükəsi onları Təbrizdən çıxmağa məcbur etdi. Bundan sonra şah hərbi şurası İrəvan qalasının geri almağı qərara aldı. Rüstəm xanın komandanlığı altında Səfəvi ordusu qalanı mühasirə etdi. Bu zaman Azərbaycan, Qarabağ və Şirvan əmirləri öz dəstələri ilə qızılbaşların köməyinə gəldilər. Şah Səfı özünün mühafizə dəstəsi ilə qala ət rafına gəldi və aprelin 2-də İrəvan qalası I Şah Səfi tərəfindən tutuldu. 1634- 1635-ci illərin hərbi əməliyyatları Səfəvilərin qələbəsi ilə başa çatdı. I Şah Səfiyə miras qalmış güclü mərkəzləşdirilmiş hakimiyyət, ölkənin hələ də saxlanılan iqtisadi gücü qələbənini əldə olunmasını təmin etdi.\nIV Muradın Bağdadı tutması və müharibənin başa çatması[redaktə | əsas redaktə]\nSəfəvi-Osmanlı qarşıdurmasında Bağdad məsələsi mübahisə obyekti kimi qalırdı. IV Murad şəhəri ələ keçirmək üçün özünün uğursuz cəhdindən sonra da bu niyyətindən əl çəkməmişdi. 1637-ci ilin martında Səfəvi sarayı Os manlı ordusunun Bağdada hücum hazırhğı haqqında məlumat aldı. Rüstəm xanın və Şahverdi xanın 12 minlik ordusu Osmanlı ordusunun hərəkətini dayandıra bilmədi. Səfəvi sarayındakı mürəkkəb vəziyyət, ölkəni bürüyən üsyanlar, Moğol dövləti ilə başlanan hərbi əməliyyatlar Səfəvi qüvvələrinin parçalanmasına və Osmanlı qoşununun hücumunu dəf etməyə imkan vermədi. Nəticədə IV Murad 1638-ci il noyabrın 20-də Bağdad şəhərini mühasirəyə aldı. Bəktaş xanın komandanlığı altında Səfəvi qoşunu şəhəri dekabrın 25-dək müdafiə etdi. Baş verən döyüşdə Osmanlı baş vəziri Mehmed paşa öldürüldü. IV Murad tərəfındən Bağdadın tutulması nəticəsində uzun illər davam edən Osmanlı-Səfəvi müharibəsi başa çatdı. Osmanlı sultanı Bağdadın yeni hakimi Məhəmməd Ağanı Səfəvi sarayına sülh danışıqlarına göndərdi. I Şah Səfi sülh təklifıni qəbul etdi\nQəsri-Şirin sülhü[redaktə | əsas redaktə]\n1639-cu il mayın 17-də Qəsri-Şirində Səfəvi elçisi Sarı xan Osmanlı Qara Mustafa paşa ilə üçgünlük danışıqlardan sonra sülh sazişi imzaladılar. Sazişə görə, Osmanlı-Səfəvi müharibəsinə son qoyuldu. İraqi Ərəb osmanlılarda, Zəncir 242 qalasından şərqdəki torpaqlar Səfəvilərdə qalırdı. Müqaviləyə görə, Səfəvilər Van və Qars qalalarına, həmçinin A xalsıka hücum etməyəcəklərinə dair təminat verirdilər. Tərəflərdən hər birinin böyük ərazi əldə etməməsi üçün təklif olundu ki, "bitərəf‖ zona yaradılsın. Məhəmməd Məsumun yazdığına görə, Azərbaycanın qərbindəki Maku, Kotur və Mağazburd qalalarının dağıdılması nəzərdə tutulurdu. I Sülh müqaviləsi 1639-cu il mayın 20-də Şah Səfı tərəfındən təsdiq edilərək Məhəmmədqulu xan vasitəsilə İstanbula göndərildi. IV Sultan Murad da müqaviləni təsdiq etdi.\n↑ 1 2 Əliyarlı, Süleyman (1996). Azərbaycan tarixi (Uzaq keçmişdən 1870-ci illərə qədər. Bakı: Azərbaycan nəşriyyatı.\n↑ 1 2 Azərbaycan Tarixi III cild. Bakı: Elm nəşriyyatı. 2005.\n↑ Abdullayev, Mehman (2015). Bakı: Bakı universiteti nəşriyyatı.\nİrəvan səfəri (1635)\nBağdad səfəri (1638)\nMənbə — "https://az.wikipedia.org/w/index.php?title=Səfəvi-Osmanlı_müharibəsi_(1623-1639)&oldid=4925935"\nBu səhifə sonuncu dəfə 8 noyabr 2019 tarixində, saat 06:53-də redaktə edilib.


Emin Hüseynov: Azərbaycanda tənqidi səslər təhlükədədir [Audio]\nİfadə azadlığı hesabatı\nRATİ ifadə azadlığı ilə bağlı hesabat yayıb. Əsas problem fərqli fikrə qarşı dözümsüzlükdür. 8 jurnalist həbsdədir.\nRATİ-nin direktoru Emin Hüseynov\nReportyorların Azadlıq və Təhlükəsizlik İnstitutunun (RATİ) rəhbəri Emin Hüseynov Azərbaycanda ifadə azadlığının vəziyyəti haqqında yarım illik hesabatı (1 yanvar - 1 iyul 2012-ci il) təqdim edib.\nEmin Hüseynov Amerikanın Səsi radiosuna müsahibəsində bildirib ki, hesabat International Media Support (IMS) və National Endowment for Democracy-nin (NED) dəstəyi ilə hazırlanıb.\nCənab Hüseynov qeyd edib ki, hesabat konkret müraciətlər və monitorinqlər əsasında hazırlanıb, jurnalistlərə qarşı cinayətlərin cəzasızlığını, jurnalistlərin və hüquq müdafiəçilərinin təqib və həbs olunmasını, hakimiyyəti tənqid edənlərə qarşı məhkəmə təzyiqlərini, İnternetdə ifadə azadlığı sahəsində problemi və media üzərində dövlət nəzarətini əks etdirir.\nHesabatda həmçinin tövsiyələr yer alıb. “Hakimiyyəti Elmar Hüseynovun və Rafiq Tağının qatillərini tapmağa, bununla da jurnalistlərə qarşı cinayətlərin cəzasızlığına son qoymağa çağırırıq”, deyə Hüseynov bildirib.\nSənəddə jurnalist Xədicə İsmayılovaya qarşı cinayətlərin üstünün açılması, bir sıra qanunlara, o cümlədən “İnformasiya əldə etmək i haqqında” qanuna informasiya əldə etmək azadlığını məhdudlaşdıran düzəlişlərin ləğv edilməsi tövsiyə olunur.\n“Beynəlxalq qurumlara Azərbaycanda söz və ifadə azadlığı problemlərinə və Azərbaycanın beynəlxalq öhdəliklərini yerinə yetirməsinə daha diqqətlə yanaşmağı tövsiyə edirik. Qoy onlar göz yummasınlar, fəal tədbirlər görsünlər”, deyə RATİ rəhbəri bildirib.\nHesabat müəllifləri jurnalist həmkarlarına jurnalist etikasına riayət etməyi və təhlükəsizlikləri məsələsində diqqətli olmağı tövsiyə edir. “Jurnalistlər öz problemləri haqqında susmamalıdır”, deyə Hüseynov bildirib.\nO qeyd edib ki, ölkədə əsas problem fərqli fikrə qarşı dözümsüzlükdür ki, bu da çox vaxt vətəndaşlardan deyil, hakimiyyətdən irəli gəlir.\nHesabata həbsdə olan 8 jurnalistin adları daxil edilib: “Xural” qəzetinin iki əməkdaşı - Əvəz Zeynallı və Aydın Canıyev, “Xəyal” regional TV-nin iki əməkdaşı - Zaur Quliyev və Vüqar Qonaqov, İran televiziyasının müxbiri Anar Bayramlı, “islamazeri.az” saytının baş redaktoru Ramin Bayramov və “azadxeber.az” saytının baş redaktoru Nicat Əliyev - hər ikisi narkotik saxlamaq ittihamı ilə həbs olunub.\nSiyahıya həmçinin əvvəlcə narkotik saxlamaqda, sonradan isə dövlətə xəyanətdə ittiham olunan “Tolışi sədo” qəzetinin baş redaktoru Hilal Məmmədovun adı da salınıb.\nEmin Hüseynovcari ilin 9 ayı üçün aralıq hesabat hazırlanacağını da bildirib.


Yararsız 153 kq qida məhsulunun satışı qadağan edildi - Unikal.org\nAzərbaycan Qida Təhlükəsizliyi Agentliyinin (AQTA) əməkdaşları Tovuz rayonu, İbrahim Hacılı kəndində qanunsuz fəaliyyət göstərən ərzaq satışı mağazasına baxış keçirib.\nAQTA-dan Unikal.org-a verilən məlumata görə, yoxlama zamanı müəssisənin qida təhlükəsizliyi üzrə dövlət qeydiyyatından keçmədən fəaliyyət göstərdiyi, texniki normativ sənədlərin tələblərinin kobud şəkildə pozulduğu müəyyən olunub.\nBelə ki, mağazada ümumi çəkisi 153 kq olan 44 adda, müxtəlif çeşiddə istifadə müddəti bitmiş yeyinti məhsullarının (şirniyyat, meyvə şirəsi, qazlı içki, konservləşdirilmiş balıq məhsulu və şokolad yağı) satışının həyata keçirildiyi aşkar edilib. Aşkar olunmuş faktla bağlı qanunvericiliyin tələblərinə uyğun müvafiq tədbirlər görülüb, istehlaka yararsız 153 kq qida məhsulunun satışı qadağan edilib.\nAQTA əhalinin sağlamlığının qorunması və təhlükəsiz qida məhsulları ilə təmin edilməsi istiqamətində ardıcıl tədbirlərini davam etdirir və istehlakçı hüquqlarının pozulmasına yönəlmiş qanunsuz halların qarşısı bundan sonra da alınacaq.


dogum haqqinda sehadetname adin soyadin yazilmasinda yalnisliqlarin aradan qaldirilmasi ile bagli olum haqqinda sehadetnamenin verilmesi qohumluq faktinin tesdiqi elecede diger huquqi ehemiyyetli faktlarin tesdiqi ile\nBakida hüquq qiymeti elanlari , hüquq elani 2021 ucuz qiymete hüquq satisi sərfəli qiymətə hüquq almaq. islenmis hüquq aliram, işlənmiş hüquq satılır. pulsuz hüquq elani yerlesdir. Azerbaycanda ucuz qiymete hüquq satilir. en ucuz qiymete hüquq tapmaq ucun Unvan.Az sayti size komek edecek.\nev alqi satqisi ev elanlari kiraye evler unvan az evler paltaryuyan ustasi gence torpaq sahesi soyuducu temiri samsung galaxy a3 2021 islenmis hezi aslanov heyet evi kombi ustasi kondisioner ustasi kurslar ofis kreslo lalafo.az mebel zaqatala tezbazar.az


Əfqan Muxtarlının ev dustaqlığına buraxılması istənilir\n2021, 28 Sentyabr, çərşənbə axşamı, Bakı vaxtı 01:58\nHəbsdəki jurnalist Əfqan Muxtarlının ev dustaqlığına buraxılması istənilir.\nJurnalistin vəkillərindən Zibeydə Sadıqova AzadlıqRadiosu-na bildirib ki, sentyabrın 28-də bununla bağlı Nəsimi Rayon Məhkəməsinə vəsatətlə müraciət ediblər.\nVəkilləri Ə.Muxtarlı barəsindəki həbs qərarının ev dustaqlığına dəyişdirilməsini və ya 11 min manat məbləğində girov əvəzində onun azadlığa buraxılmasını istəyirlər.\nZ.Sadıqova vəsatətlərin qanuni əsaslarının olduğunu, ona ədalətli baxılarsa, təmin edilə biləcəyini bildirib.\nProsessual qanunvericiliyə görə, vəsatətə 10 gün ərzində baxılmalıdır.\nƏ.Muxtarlının vəkilləri avqust ayında da eyni istəklə məhkəməyə müraciət etmişdilər. Ancaq həmin vaxt məhkəmə vəsatəti rədd etmişdi.


Azərbaycanın Moldovadakı səfirliyində 20 Yanvar faciəsinin günahsız qurbanlarının xatirəsinə həsr olunmuş tədbir keçirilib. Səfirlikdən AZƏRTAC-a bildiriblər ki, tədbirdə Moldova Azərbaycan diasporasının nümayəndələri, Moldova ictimai xadimləri ...\n20 yanvar 2019-01-21 19:24:00\nİranın “Tasnim news” və “Shahronline.ir” informasiya portallarında 20 Yanvar faciəsindən bəhs edən məqalələr dərc olunub. AZƏRTAC xəbər verir ki, hər iki portalda dərc olunan məqalələrdə Azərbaycan xalqının milli müstəqillik və azadlığı uğrunda ...\n20 yanvar 2019-01-21 19:21:00\nBraziliyada fəaliyyət göstərən bir sıra nüfuzlu mətbuat orqanlarında Qanlı Yanvar hadisələrindən bəhs edən məqalələr dərc edilib. Azərbaycanın Braziliyadakı səfirliyindən AZƏRTAC-a bildiriblər ki, “Embassy Brasilia” və “Brasilia in foco” xəbər portallarında dərc ...\n20 yanvar 2019-01-21 19:14:00\nÖzbəkistan portalı: 20 Yanvar Azərbaycan xalqının tarixinə mərdlik və cəsarət rəmzi kimi daxil olub\nÖzbəkistanın interpress.uz portalı 20 Yanvar faciəsi ilə bağlı özbək dilində məqalə yayıb. AZƏRTAC xəbər verir ki, yazıda 20 Yanvar faciəsinin səbəbləri, dünya birliyinin bu faciəyə münasibəti haqqında söhbət açılır. Qeyd ...\n20 yanvar 2019-01-21 18:32:00\nQanlı Yanvar qurbanlarının xatirəsi Türkmənistanda da ehtiramla anılıb\nAşqabadda 20 Yanvar faciəsinin 29-cu ildönümü ilə bağlı Azərbaycanın Türkmənistandakı səfirliyində tədbir keçirilib. AZƏRTAC xəbər verir ki, tədbirdə səfirliyin əməkdaşları, bu ölkədə yaşayan həmvətənlərimiz və ictimaiyyət nümayəndələri iştirak ediblər ...\n20 yanvar 2019-01-21 18:02:00\nBakı Şəhər Mədəniyyət Baş İdarəsinin təşkilatçılığı ilə Yasamal Mərkəzləşmiş Kitabxana Sisteminin Xurşidbanu Natəvan adına 4 nömrəli filialında 20 Yanvar faciəsinə həsr edilmiş “Təmiz insan, nahaq qan!” mövzusunda tədbir keçirilib ...\n20 yanvar 2019-01-21 17:50:00\nYanvarın 21-də Bakı şəhər Mədəniyyət Baş İdarəsinin Yasamal rayon Mərkəzləşdirilmiş Kitabxana Sisteminin (MKS) M.Ş.Vazeh adına Mərkəzi Kitabxanası 1990-cı il Qanlı Yanvar hadisələrinin 29-cu ildönümü ilə əlaqədar təşkil olunan tədbirdə iştirak edib ...\n20 yanvar 2019-01-21 17:09:00\nŞimali Kiprdə fəaliyyət göstərən Hakikat TV internet televiziya kanalı Qanlı Yanvar hadisələrinin 29-cu ildönümü ilə bağlı xüsusi proqram yayımlayıb. AZƏRTAC xəbər verir ki, verilişin qonağı olan Azərbaycan-Kipr Dostluq Cəmiyyətinin sədri ...\n20 yanvar 2019-01-21 17:04:00\nDaxili İşlər Nazirliyinin (DİN) Polis Akademiyasının Heydər Əliyev Mərkəzində Azərbaycanın azadlıq və müstəqillik mübarizəsi tarixinə qəhrəmanlıq səhifəsi kimi yazılmış 20 Yanvar faciəsinin 29-cu ildönümünə həsr olunmuş anım mərasimi keçirilib ...\n20 yanvar 2019-01-21 16:13:00\nBenilüks Azərbaycanlıları Konqresi (BAK) tərəfindən Rotterdam şəhərində Qanlı Yanvar faciəsinə həsr edilən anım tədbiri keçirilib. Bu barədə AZƏRTAC-a Azərbaycanın Niderlanddakı səfirliyindən məlumat verilib ...\n20 yanvar 2019-01-21 15:53:00\nTürkiyənin nüfuzlu “Bengü türk” televiziya kanalının “Azərbaycan ruzigarı” proqramı 20 Yanvar faciəsinə dair xüsusi buraxılış hazırlayıb. Kanalın ana xəbərində 1990-cı il yanvarın 19-dan 20-nə keçən gecə Azərbaycan xalqına qarşı törədilmiş hərbi cinayətə dair buraxılış barədə məlumat yayılıb ...\n20 yanvar 2019-01-21 14:53:00\n20 Yanvar faciəsinin 29-cu ildönümü ilə əlaqədar Azərbaycanın Qətərdəki səfirliyində anım tədbiri keçirilib. Səfirlikdən AZƏRTAC-a bildiriblər ki, tədbirdə səfirliyin əməkdaşları, Qətərdə yaşayan azərbaycanlılar, həmçinin yerli ictimaiyyət nümayəndələri və KİV təmsilçiləri iştirak ediblər. Tədbir şəhidlərimizin xatirəsinin bir dəqiqə ...\n20 yanvar 2019-01-21 14:33:00\nSankt-Peterburqda 20 Yanvar faciəsinin 29-cu ildönümü münasibətilə anım mərasimi keçirilib. AZƏRTAC xəbər verir ki, Azərbaycanın Sankt-Peterburqdakı Baş konsulluğunun təşkil etdiyi tədbirdə diaspor üzvləri, Rusiyanın şimal paytaxtının ictimaiyyətinin nümayəndələri iştirak ediblər. Mərasim iştirakçıları 20 Yanvar şəhidlərinin ...\n20 yanvar 2019-01-21 14:26:00\nQanlı Yanvar faciəsinin 29-cu ildönümü ilə bağlı Abu-Dabidə də anım tədbiri keçirilib. AZƏRTAC xəbər verir ki, tədbirdə Abu-Dabi və Dubay şəhərlərində yaşayan Azərbaycan icmasının üzvləri, Azərbaycan səfirliyinin və ölkəmizin Dubay şəhərində baş konsulluğun əməkdaşları iştirak ediblər ...\n20 yanvar 2019-01-21 14:10:00\nBakı Şəhər Mədəniyyət Baş İdarəsinin Bibiheybət qəsəbəsindəki Mədəniyyət evində Səbail rayon Mərkəzi Kitabxana Sisteminin 4 saylı filialı ilə birgə 20 Yanvar faciəsinin 29-cu ildönümü ilə əlaqədar “Şəhidlər qazilik nişanəmizdir” adlı əbədi-bədii kompozisiya təqdim edilib ...\nMədəniyyət 2019-01-21 13:50:00\nAbşeron Rayon İcra Hakimiyyətinin təşəbbüsü ilə 20 Yanvar şəhidi ailələrinin üzvləri və əlillərlə görüş keçirilib. AZƏRTAC xəbər verir ki, əvvəlcə görüşdə 20 Yanvar faciəsi qurbanlarının, Azərbaycanın suverenliyi uğrunda həlak olanların xatirəsi bir dəqiqəlik sükutla yad edilib. örüşdə çıxış edən Abşeron Rayon İcra Hakimiyyətinin ...\nRegionlar 2019-01-21 13:44:00\nAzərbaycan xalqı cəsarətlə mübarizə apararaq müstəqilliyə nail oldu. Silahların qarşısından çəkilməyərək azadlığı uğrunda qanından da keçdi. Bu sözləri AZƏRTAC-a açıqlamasında İranın Azərbaycandakı Mədəniyyət Mərkəzinin keçmiş rəhbəri İbrahim İbrahimi deyib. O bildirib ki, 20 Yanvar hadisələri imperiyaların daimi deyil ...\nSiyasət 2019-01-21 13:38:00\nTürkiyənin aparıcı kütləvi informasiya vasitələrində 20 Yanvar faciəsi ilə bağlı geniş məlumatlar yayımlanıb. AZƏRTAC xəbər verir ki, Türkiyənin nüfuzlu media orqanlarında dərc olunan yazılarda yanvarın 20-də Azərbaycan Respublikasının Prezidenti İlham Əliyevin Şəhidlər xiyabanını ziyarət etməsi barədə oxuculara məlumat verilir ...\n20 yanvar 2019-01-21 13:06:00\nSuraxanı Rayon İcra Hakimiyyətinin təşkilatçılığı ilə rayonun sənaye, təhsil, səhiyyə, mədəniyyət müəssisələrində “20 Yanvar faciəsi Azərbaycanın suverenliyi, istiqlaliyyəti və ərazi bütövlüyü uğrunda mübarizənin rəmzidir” mövzusunda anım tədbirləri ...\n20 yanvar 2019-01-21 12:57:00\nBakı Şəhəri üzrə Təhsil İdarəsinin (BŞTİ) tabeliyindəki təhsil müəssisələrində 20 Yanvar - Ümumxalq Hüzn Gününə həsr olunan silsilə tədbirlər keçirilib. BŞTİ-dən AZƏRTAC-a bildiriblər ki, paytaxt məktəblərində 20 Yanvar faciəsinin 29-cu ildönümü ilə əlaqədar “Vətən şəhidləri heç ...\n20 yanvar 2019-01-21 11:48:00


10/07/2020 [17:31] - Gündəm (1037)\nSəhiyyə Nazirliyində COVİD -19 virusu ilə mübarizə ilə əlaqədar fəaliyyət göstərən İsçi qrupunun üzvü Səbinə Babazadə verdiyi onlayn müsahibəsində COVİD-19 vurusuna yoluxmuş şəxsləri yoluxma dərəcələrə əsasən təsnifatlandırıb: COVİD-19 infeksiyasına yoluxmuş simtomsuz xəstələr, yüngül simptomlu xəstələr və ağır simptomlu xəstələr.\nSəhiyyə Nazirliyindən verilən məlumata görə, Səbinə Babazadə bildirib ki, simptomsuz xəstələr adından məlum olduğu kimi xəstələyin heç bir simptomunu yaşamır, yalnız virusun daşıyıcıdır.\nSimptomsuz xəstələrin yalnız COVİD-19 testini keçdikdən sonra yoluxduğu müəyyən olunur. Yüngül simptomlu xəstələrə gəldikdə isə, Səbinə Babazadənin dediyinə görə, bu xəstə ilk növbədə hərarətin yüksəlişini hiss edir. Hərarət 37 və 37.5 dərəcəyə qalxdığından sonra xəstədə baş ağrıları, halsızlıq, sümük-əzələ ağrıları, boğazda qıcıqlanma və ağrı müşahidə olunur. Bunlarla yanaşı burun axıntısı, dad və qoxu hissinin itməsi, ishal və ürək bulanması da yüngül simptomlu xəstələrdə müşahidə olunur.\nSəhiyyə Nazirliyinin İsçi Qrupunun üzvü Səbinə Babazadənin onlayn müsahibəsində həmçinin qeyd olundu ki, sahə həkimləri COVİD-19 virusuna yoluxmuş vətandaşlarla əlaqədə olan şəxslərlə gündə iki dəfə əlaqə saxlamaqla onların vəziyyətini müşahidə edir.


“Şəhriyar” Ədəbi Mədəni cəmiyyəti Moskvada tədbir keçirdi – Analitik informasiya portalı\n09.01.2013 23:26 26.10.2020 16:12 Yenises.ru\t0 Şərh\nMoskvada fəaliyyət göstərən “Şəhriyar” Ədəbi mədəni cəmiyyətinin 2013-cü ilin ilk tədbirini buradakı cəmiyyətləri bir araya toplayaraq keçirtdi. Cəmiyyətin ötən ildəki fəaliyyətinin hesabatına həsr olunmuş ədəbi-bədii yığıncağı “Səhriyar” cəmiyyətinin sədri Vasif Məmmədov açdı.\nO, rəhbərlik etdiyi M. Şəhriyarın adını daşıyan və təməli Rafiq Qurbanov tərəfindən qoyulan təşkilatın yarandığı gündən Moskvada Azərbaycan ədəbiyyatı, onun tanınmış simalarını yada salmaq, xatırlatmaq missiyasını həyata keçirdiyini söylədi. Burada yazıb-yaradan yazıçı-şairlərimizin doğma ocagına çevirən cəmiyyət neçə-neçə yaradıcılıq gecələrinə, yubiley tədbirlərinə imza atıb deyən Vasif Məmmədov təşkilatın fəaliyyətində əməyi olanlara minnətdarlığını bildirdi. İçtirakçıları və qonaqları salamlayıb “xoş gəldiniz” edən ev sahibi təşkilatın yaşadığımız Rusiyada həmrəyliyimizə vəsilə olduğunu da qeyd etdi.\nƏdəbi-bədii gecənin aparıcıları “Şəhriyar” ƏMC-nin üzvlərindən Mehparə Hümbətova və Rövşən Əliyev sədrin çıxışından sonra qonaqları təqdim edərək bir-bir onlara söz verdilər.\nAzərbaycan Yazıçılar İttifaqı Rusiya bölməsinin sədri, “Ocaq ” Ədəbi-mədəni cəmiyyətinin rəhbəri Tofik Məlikli “Şəhriyar” məclisi haqqında xoş sözlər deyərək, “ədəbi məclislərdə söz deməzlər şeir oxuyarlar”- deyib, özünün bir neçə şeirini oxudu.\n“Ocaq” cəmiyyətinin digər üzvləri şair Nəsib Nəbioğlu və İlham Bədəlbəyli də çıxışlarında sözdən çox şeirə yer verdilər.\nMusiqinin müşaiyəti ilə keçirilən məclisdə aparıcılar Rusiyada keçirilən tədbirlərdə maaliyyə dəstəyini əsirgəməyən, əsl messenat kimi çıxış edən Dünya Azərbaycalıları Konqresinin sədri Mirəşrəf Fətiyevi məhz bu aspektdən təqdim edib söz üçün mikrafonu ona uzatdılar.\nDAK sədri harada Azərbaycan adı varsa orada imkanı daxilində maddi və mənəvi dəstək verməkdən məmnun olduğunu söylədi. “Belə yaradıcılıq gecələrində bir yerdə olub birlik nümayiş etdirməkdən gözəl nə ola bilər”- dedi və özünün gözəl rəqsi ilə məclisə rəng qatıb onu canlandırdı.\n“Şəhriyar”” cəmiyyətinin mətbuat katibi – tanınmış şairə Afaq Şıxlı və gənc yazar Nilufər A.Şixlı da öz növbələrində gələn qonaqlara xoş arzularını çatdıraraq yaradıcılıqlarından bir neçə şeir ərməğan etdilər. Onların cıxışı alqışlarla qarşılandı.\n“Şəhriyar” ƏMC-nin digər üzvləri Əşrəf Hüseynli, Sultan Mərzili, Əliş Əvəz, Abbas Alıyev də təmsil oldunduqları bu ədəbi ocağın işığına nur qatan hər kəsə təşəkkür etdilər.\nHəmrəyliyə köklənmiş ədəbi-bədii gecədə səslənən çıxışların ahəngini dəyişən “Azərbaycan” cəmiyyətinin sədri Oktay Hüseynov cəmiyyətlərimiz arasında olan qisqanclıq, ayrı-seçklik kimi nöqsanlardan söz açdı. Əsl azərbaycançılığı təbliğ edib onun yolunda çalışanlara lazımı diqqətin olmamasından, sadəcə hesabat xatirinə keçirilən tədbirlərə pul xərcləyənlərin elələrini gözardı etməsdindən danışdı. O, belə məclislərdə o insanların da adının çəkilib haqqının verilməsini söylədi və “belə yanaşma ilə birləşməyə bu yolla nail olmaq olar”- dedi.\nGecə boyu məclis üzvlərinin şeirləri və Azərbaycan milli-vətənpərvərlik ruhlu mahnıların səslənməsi ilə keçən tədbir elə bu xoş ovqatla da davam etdi.\n“Pobeda“ kimsəsiz uşaqlara və veteranlara yardım fondunun xeyirxahlıq məkani olan “Robinzon” restoranında keçən gecənin sürprizi elə onun rəhbəri Famil Ağayevdən gəldi. Gecədə iştirak edən qadınalara “Gülə gül yaraşar”- deyiminə uyğun gül buketləri təqdim olundu.\n“Şəhriyar” ədəbi mədəni cəmiyyətinin keçirdiyi tədbirdə Rusiyada fəaliyyət göstərən digər təşkilatlardan- Ümumrusiya Azərbaycanlıarı Konqresindən (VAK) Manaf Ağayev, Azerros-un Moskva əyalət bürosunun sədri Ziyafət Surxayev, “Azərbaycan ” cəmiyyətinin sədri Oktay Hüseynov və digərləri iştirak edirdilər.\n← İkinci Vətənimdən gələn KİTAB\nMoskvada azərbaycanlı şair Sabir Abdulla vəfat edib →\nMoskvada etiraz aksiyasında 40-dan çox adam saxlanıldı\n14.01.2017 16:38 26.10.2020 16:11 Yenises.ru\t0\nMoskvanın şimal-qərbində 2 min miqrantın yaşadığı “qaçqın şəhərciyi” aşkar edilib\n07.09.2012 20:51 26.10.2020 16:12 Yenises.ru\t0\n12.03.2019 11:59 26.10.2020 16:10 Yenises.ru\t0


Bağ — 180 m² — Bilgəh q., Bakı, Azərbaycan (1494740) - Bina.az\n2689 elan göstər\nSatılır bağ 180 m², Bilgəh q.\nSiz Satılır bağ 180 m², Bilgəh q. elanı üçün ödəniş edirsiniz\nElanın nömrəsi: 1494740\nBaxışların sayı: 1301\nÜnvan: Bakı şəhəri, Ə.Şıxlinski küç.\nBilgəhin prestijli hissəsində 15 sot torpaq sahəsində ikimərtəbəli, təmirli bağ evi təklif olunur. Bağ Ə.Şixlinski küçəsində, əsas yola 200m, dənizə 300m məsafədə yerləşir. Əsas yoldan bağa aparan yol asfalt örtüklüdür. Yaxınlıqda bir çox ictimai iaşə obyektləri, o cümlədən "Amburan Mall" və "Bravo Supermarket" mövcuddur. Sənədlər tam qaydasındadır.\nƏrazi 9 sot torpaq(144000 azn) və 6 sot ev+torpaq(150000 azn) olmaqla hissə-hissə satıla bilər.


Nə üçün qiyamət hadisəsi qiyamət günü adlandırılıb? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nNə üçün qiyamət hadisəsi qiyamət günü adlandırılıb?\nNƏ ÜÇÜN QİYAMƏT HADİSƏSİ “QİYAMƏT GÜNÜ” ADLANDIRILIB?\nƏgər Qiyamət aləmində gecə, gündüz, Ay və Günəş yoxdursa, bu hadisə nə üçün “gün” sözü ilə tə”bir olunub? Çünki “gün” elə bir zaman fasiləsidir ki, günəş vasitəsilə işıqlanmış aləmdə insanlar gecə görmədiklərini aşkar, aydın görürlər. Eləcə də, dünyada gizli olan insan batini, əqidələrin əyri-düzlüyü, əməllərin pisi-yaxşısı, onların əsər-əlamətləri Qiyamətdə tam işıqlanar. Buyurulmuşdur: “İnsanın güman etmədikləri zahir olar.”\nÇƏYİRTKƏ KİMİ PƏRAKƏNDƏ DAĞILARLAR\nDigər dayanacaqda hamı bir-birindən: ata oğuldan, qadın ərindən, qardaş-qardaşdan və s. qaçarlar. Qur᾽anda xalqın o günkü halı “pərakəndə pərvanələr” kimi tə”bir olunub (103-cü surə, 3-cü ayə).\n“Tur” surəsində (7-ci ayə) buyurulur: “Kafirlərin gözlərindən qorxu yağar, qəbirlərindən çıxıb, məhşər səhrasında çəyirtkə tək dağılarlar.” Diqqət etmisinizmi, çəyirtkələr necə nizamsız uçur? Bə᾽zisi aşağı, bə᾽zisi yuxarı, bir dəstəsi sağa, bir dəstəsi sola uçub pərakəndə şəkildə dağılırlar. Qadınla ər də bir-birlərindən beləcə qaçar, pərakəndə olarlar. Amma bu qaçmağın faydası olmaz.\nQİYAMƏTİN PARLAQ HƏQİQƏT GÜNƏŞİ\nBəli, dünya gecədir, zülmətdir. Kimsənin kimsədən, hətta öz batinindən xəbəri yoxdur. İşlərin üzərinə pərdə çəkilib. Amma Qiyamət gündür, gündüzdür. Doğrudan da gecəsiz bir gündür. Elə bir gün ki, o gün 50 min il parlayacaq, həqiqət günəşinin işığında kimliyimizi, başqalarının kimliyini anlayacağıq.\nQİYAMƏTDƏ QORXU DAYANACAĞI\nDedik ki, Qiyamət dayanacaqlarından biri heyrətdir. Digər bir dayanacaq qorxudan sükutdur ki, bu baradə Qur᾽anda belə buyurulmuşdur: “Allahın qarşısında səslər kəsilər, pıçıltıdan (həm-həmə) savayı bir səs eşidilməz.” (20-ci surə, 108-ci ayə) “Səslənmək istəyərlər, amma qorxudan ürəklər boğazları tıxaclar.” (“Mö᾽min” surəsi) Digər bir dayanacaqda söhbət gedər, adamlar bir-birlərinin günahlarını, savablarını soruşarlar. (37-ci surə, 72-ci ayə)\nQiyamət günü günəş insanlara bir mil qədər yaxınlaşacaq.\n4 iyul 2012 16:55\n4 iyul 2012 12:49\n3 iyul 2012 23:50\n3 iyul 2012 19:03\n3 iyul 2012 19:02\n3 iyul 2012 13:58\n2 iyul 2012 23:35\n2 iyul 2012 20:26\n2 iyul 2012 19:36\n2 iyul 2012 18:23\n2 iyul 2012 17:38\nAllah razi olsun chox qiymetli seyler oyrendim\n2 iyul 2012 17:36\n2 iyul 2012 17:32\ncox saqol bezilerini bilmirdim\n2 iyul 2012 17:28\n2 iyul 2012 17:07\nALLAH RAZI OLSUN.cox sey oyrenmis oldum...\n2 iyul 2012 16:47\ncox ssag olun.......\n2 iyul 2012 16:46\nmaraqla oxudum twkrler\n2 iyul 2012 16:35\nallah razi olsun..cox sagol\n2 iyul 2012 15:49\n2 iyul 2012 15:41\n2 iyul 2012 15:35\nALLAH razi olsun.. thanksss\n2 iyul 2012 15:31\nmaraqli idi Allah razi olsun=)\n2 iyul 2012 15:23\n2 iyul 2012 15:18\n2 iyul 2012 15:17


12:44 29 Yanvar 2020\n00:42 17.11.2019 (Yenilənib 01:36 17.11.2019) Qısa URL\nAzərbaycan yığmasının baş məşqçisi hesab edir ki, hakimin Uels millisinin qapısına təyin etmədiyi 11 metrlik cərimə zərbəsi oyunun nəticəsinə tamamilə fərqli təsir göstərə bilərdi\nBAKI, 17 noyabr — Sputnik, Teymur Tuşiyev. Futbol üzrə Azərbaycan yığma komandasının baş məşqçisi Nikola Yurçeviç uğursuz oyunlara rəğmən AVRO-2020-nin təsnifat mərhələsindən sonra da millimizlə işi davam etdirməyə hazırdır.\nSputnik Azərbaycan bildirir ki, bu barədə xorvat mütəxəssis AVRO-2020-nin təsnifat mərhələsində Uels millisi ilə 0:2 hesablı məğlubiyyətdən sonra keçirilən mətbuat konfransında deyib.\n"Uelslilərlə oyundan sonra mən Azərbaycan Futbol Federasiyaları Assosiasiyasının rəhbərliyi ilə görüşməmişəm. Mənim AFFA ilə müqaviləm 2020-ci ilin fevralınadəkdir. Ona görə indi bu haqda danışmağın mənası yoxdur. Bunu son oyundan sonra müzakirə edərik. Mənim də, ailəmin də Azərbaycan xoşumuza gəlir, oyunçularla münasibətim normaldır. Odur ki, mən razıyam", - Yurçeviç deyib.\nUels millisi ilə oyuna gəlincə, xorvat mütəxəssis etiraf edib ki, rəqib onun yetirmələrini üstələyib.\n"Uels millisini haqlı qələbə münasibətilə təbrik edirəm, rəqib daha yaxşı görünürdü. Biz isə yenə də standart vəziyyətdən qol buraxdıq və rəqib qapısından qol keçirmək şanslarını da dəyərləndirə bilmədik", - məşqçi qeyd edib.\nXatırladaq ki, oyunun baş hakimi Deniz Aytekin qonaqların müdafiəçisinin öz cərimə meydanında əllə oyununa görə uelslilərin qapısına cərimə zərbəsi təyin etməyib.\n"Həmin epizodu görmədim, amma köməkçilərimin sözlərinə görə, orada əllə oyun vardı. Reallaşdırılan 11 metrlik zərbə oyunun nəticəsinə köklü təsir edə bilərdi", - Yurçeviç vurğulayıb. O, həmçinin qeyd edib ki, bir sıra əsas futbolçuların, o cümlədən Maksim Medvedevin, Mahir Emrelinin və texniki səbəbdən yığmaya qatıla bilməyən Eddi İsrafilovun yoxluğu da komandasının oyununa təsir edib.\nBuz kimi Bakıda qızğın döyüş: Azərbaycan və Uels millilərinin oyunundan kadrlar>>\n"E qrupundakı bütün rəqiblərimizin səviyyəsi bizdən üstündür, bir çox futbolçuları Avropanın aparıcı klublarında oynayırlar, ona görə Azərbaycan millisinə onlara qarşı mübarizə aparmaq həddən artıq çətindir. Buna rəğmən, bizim daha çox xal qazanmaq imkanlarımız olub. Məsələn, keçən dəfə Macarıstanla oyunda bizim halal qolumuzu saymadılar", - Yurçeviç deyib. O əlavə edib ki, təsnifat mərhələsinin ötən oyunlarında xeyli sayda gənc azərbaycanlı futbolçudan istifadə edib, yəni onlar gələcəkdə Avropa səviyyəli güclü oyunçu ola bilərlər.\nAVRO-2020-nin seçmə turunda son oyununu Azərbaycan noyabrın 19-da səfərdə Slovakiya millisinə qarşı keçirəcək.


Kremlin faciəvi nəticələr verə biləcək yanlışı\nKremlin faciəvi nəticələr verə biləcək yanlışı Dünya\n5 Noyabr 2015 18:47\nRasmussen: "Aİ və NATO sayəsində Rusiyanın əsrlər boyu Qərb sərhədlərində axtardığı stabillik artıq əldə edilib"\nRusiyanın Ukraynaya qarşı təcavüzü təkcə zərərçəkən insanların sayına görə yox, eyni zamanda tamamilə mənasız olduğuna görə dövrümüzün böyük tragediyalarından biridir. Əslində, Rusiya liderləri Qərbin məqsədlərini yanlış dəyərləndirib və hər iki tərəfin maraqlarına zərbə vuran yersiz qarşıdurma yaradıblar.\nİqtisadiyyatları qarşılıqlı əlaqədə olan, Avropada və Avropadan kənarda siyasi hədəfləri üst-üstə düşən Rusiya və Qərb sülhsevər əməkdaşlıqdan çox şey qazana bilərlər. Kreml isə Qərb qüvvələri ilə əməkdaşlıq etmək əvəzinə onlara üz çevirdi. Bunun səbəbi isə Rusiyanın Avropa İttifaqının və NATO-nun müvafiq olaraq, "qonşuluq" və "açıq qapı" siyasəti vasitəsilə tədricən genişlənmələrini özünə qarşı bir təhlükə hesab etməsi idi. Bu da Rusiyanın Ukraynanın Aİ ilə assosiasiya müqaviləsi imzalamaq planlarına Krımı ilhaq etməklə və Şərqi Ukraynada "dondurulmuş münaqişə" yaratmaqla cavab verməsinə gətirib çıxardı.\n"Project-syndicate.org" Danimarkanın keçmiş baş naziri və NATO-nun baş katibi, Anders Foq Rasmussenin bu məsələ ilə bağlı fikirlərini dərc edib.\nRasmussen yazır ki, heç şübhəsiz, Rusiyanın bu düşüncəsi yanlış idi:"2002-ci ildə Danimarkanın baş naziri kimi rəhbərlik etdiyim və Kopenhagendə keçirilən Aİ sammitində ittifaqın ən böyük genişlənməsi üzrə Avropa liderləri arasında razılıq əldə edildi. NATO-nun Baş Katibi kimi isə ən böyük qonşumuz ilə əməkdaşlıq qurmaq üçün NATO-Rusiya Şurasına beş il sədrlik etmişəm.\nHəqiqət belədir ki, Mərkəzi və Şərqi Avropanın gənc demokratiyaları sülh, inkişaf və firavanlığın həsrətində olduqlarına görə, Aİ və NATO-ya üzv olmağa çalışırdılar. Aİ və NATO-nun genişlənməsinə səbəb olan amil Rusiyadan bir qisas almaq istəyi yox, həmin gənc demokratiyaların ambisiyaları idi.\nRusiya qonşularının Aİ və NATO-ya qoşulmaq qərarından şikayətlənməməlidir. Belə ki, elə bu qərar özü iqtisadi inkişaf və təhlükəsizlik üzrə irəliləyiş əldə edilməsinə yol açıb. Aİ və NATO qanun aliliyi və azlıqlara hörmət əsasında güclü demokratik qurumların yaradılmasını, sərhəd mübahisələrinin sülh yolu ilə həll edilməsini dəstəkləyib.\nTəhlükəsiz və firavan Mərkəzi və Şərqi Avropa hər bir kəsə, xüsusilə də, Rusiyaya fayda verir. Bu gün Aİ Rusiyanın ən böyük xarici bazarıdır. Rusiyanın Aİ ilə sərhəddi isə digər hüdudların ən stabil və təhlükəsiz yeridir.\nƏslində, heç bir NATO müttəfiqi Rusiyaya hücum etməz, belə ki, belə bir hərəkət beynəlxalq hüququn əsas prinsiplərindən birini – digər ölkələrin suverenliyinə hörmət prinsipini pozmuş olar. NATO-nun sərhəd mübahisələrinin qeyri-zorakı yolla həll edilməsi öhdəliyi vardır.\nUzun sözün qısası, Aİ və NATO sayəsində Rusiyanın əsrlər boyu Qərb sərhədlərində axtardığı stabillik artıq əldə edilib. Rusiya bunu qeyd etməli və Qərblə əlaqələrini gücləndirmək imkanından istifadə etməlidir.\n2009-cu ildə NATO-nun Baş Katibi vəzifəsinə gəldikdən sonra Rusiya ilə əlaqələrin gücləndirilməsini əsas prioritet kimi ön plana çəkdim. 2010-cu ilin sonuna qədər elə görünürdü ki, biz daha sıx əməkdaşlığa doğru irəliləyirik. NATO-Rusiya Şurasının üçüncü sammitində Rusiyanın o vaxtkı prezidenti Dmitri Medvedyev və sammitdə iştirak edən digər 28 ölkənin prezidenti "həqiqi strateji tərəfdaşlıq" qurmağı öhdəliklərinə götürdükləri birgə bəyanatla çıxış etdilər.\nBunun üstündən beş il keçib və Rusiya artıq bizim üçün strateji tərəfdaş yox, strateji bir problemdir. Hətta Rusiyanın hərbi doktrinasında NATO ölkənin təhlükəsizliyi üçün xaricdən gələn əsas təhlükələrdən biri kimi göstərilir.\nArtıq Rusiyanın Qərblə münasibətlərinin yenidən təyin olunmasının vaxtıdır. İlk addımı qarşıdurmanın zərərləri olduğunu və əməkdaşlığın bu zərərlərin əvəzini ödəyə biləcəyini göstərərək Aİ, ABŞ və digər NATO üzvləri atmalıdır. Bu da Rusiyaya qarşı iqtisadi sanksiyaların, Ukraynaya isə iqtisadi yardımın davam etdirilməsi deməkdir. Təhlükəsizlik baxımından NATO ərazi müdafiəsini gücləndirməli, müttəfiqləri də Ukraynaya müdafiə imkanlarını artırmağa kömək etməlidir. Aİ və ABŞ Rusiyaya qarşı sağlam və vahid siyasət izləməyə davam etməlidir.\nBu yanaşma hazırkı qarşıdurmaya son verməyə və Rusiyanın qarşısına Qərblə münasibətlərini bərpa etməsi üçün məcburiyyət qoymağa imkan verir. Əlbəttə, əgər əməkdaşlıq əldə olunarsa, Rusiya razılaşmış olduğu beynəlxalq saziş və normalara riayət edəcəyini göstərərək itirdiyi etimadı yenidən qazanmalıdır.\nUzlaşdırıcı yanaşma münaqişəni uzatmaqdan başqa bir işə yaramayacaq. Qərb nə qədər tez Rusiyanı geri çəkilməyəcəyinə inandırarsa, münaqişə də o qədər tez bitər. Yalnız bundan sonra Rusiya Aİ, NATO və ABŞ-la konstruktiv əməkdaşlıq yoluna qayıdacaq".


Tahir Kərimov Salyandakı villasını neçiyə satır? “Qəzzanı tamamən yox edəcəyik” ̵ Maltadakı təyyarə qəzasında ölənlər agent çıxdı Ziya Məmmədov erası tam bitdi – Avtovağzal Bakı Dairəvi Yolundakı çatla bağlı YENİ XƏBƏR &# “Beynəlxalq ictimaiyyət Ermənistanla bağlı Kəmaləddin Heydərovun “sağ əli” Rusiyaya qaçdı, Fikrət Fəraməzoğlunun həbsi daha 3 ay uzadılır Bu universitetlərin rektorları dəyişdiriləcək Əli Həsənov Türkiyəyə getdi Dollar bahalaşdı Bakıda dəhşətli qəza: Zərbənin gücündən başqa avtomobilin altına düşdü – YENİLƏNİB\n28 Sentyabr 2015 / 13:48 / Baxış sayı: 0 Daxili İşlər Nazirliyi Bakıda baş vermiş dəhşətli qəza ilə bağlı məlumat yayıb. Lent.az nazirliyin saytına istinadən xəbər verir ki, sentyabrın 26-da saat 20 radələrində Qaradağ rayonunun Sahil qəsəbəsində Çingiz İbrahimova məxsus “Mercedes” markalı avtomobil yol ayrıcısına çırpılıb, avtomobildə olan Vurğun Əsədov avtomobildən çıxaraq qarşıdan gələn Hacıqabul rayon sakini Mehdi Həsənovun idarə etdiyi “Opel” markalı avtomobilin altına düşüb. V.Əsədov hadisə yerində ölüb, Ç.İbrahimov tibb müəssisəsində ilkin tibbi yardım göstərildikdən sonra buraxılıb.\nBakıda ölümlə nəticələnən daha bir yol-nəqliyyat hadisəsi baş verib. Lent.az-ın məlumatına görə, Bakı-Ələt magistralının 26-cı kilometrliyində, Qaradağ rayonu ərazisində “Mercedes” və “Opel” markalı iki avtomobil toqquşub. Nəticədə 1 nəfər hadisə yerində dünyasını dəyişib, daha 1 nəfər isə xəsarət alıb. Faktla bağlı Baş Dövlət Yol Polisi İdarəsində cinayət işi açılıb, araşdırma aparılır.


Sidneyə 714 nömrəli reys — Vikipediya\n27 sentyabr 1966\n"Le journal de Tintin"\nSidneyə 714 nömrəli reys - Belçika yazıçısı Erjenin yazdığı Tintin macəralarından biri. İlk dəfə 1966-ci ildə yazılmışdır və Tintinin 22-ci macərasıdır.\nBir çox Tintin macərası kimi bu macəra da əvvəl "Le journal de Tintin" jurnalında hissə-hissə nəşr olunmuş, daha sonra albom halına gətirilmişdir. "Sidneyə 714 nömrəli reys" Erjenin 1983-cü ildə ölümündən əvvəl tamamladığı sondan ikinci albomdur.\nBu macərada Tintin və dostları kosmos konqresinə qatılmaq üçün Avstraliyaya yola düşürlər. Hava limanında zəngin şəxs tərəfindən öz təyyarəsinə dəvət edilirlər. Təyyarə havada ikən qaçırılır və Sakit okeandakı bir adaya endirilir. Bu zaman onlar köhnə düşmənləri Rastapopoulas ilə qarşılaşırlar.\n4 Tərcümə olunduğu dillər\n"Sidneyə 714 nömrəli reys" macərası Belçikada çıxan həftəli komiks jurnalı olan "Le journal de Tintin"də 27 sentyabr 1966-cı ildən 28 noyabr 1967-ci ilə qədər bölümlər şəklində nəşr olunmuşdur. Bir il sonra - 1968-ci ildə eyniadlı kitab şəklində yayımlanmışdır. Həm jurnalda, həm kitabda rəngli çap olunmuş və səhifə sayısı 62 olmuşdur.\nİndiyədək "Sidneyə 714 nömrəli uçuş" yapon və katolon dilləri də daxil olmaqla 28 dilə tərcümə olunub.\n"Sidney"ə 714 nömrəli uçuş Erjenin siyasi olmayan mövzularla məşğul olduğu İkinci dünya müharibəsindən sonrakı dövrə aid albomlarından biridir. Bu dövrdə Erje irqçiliyi, diktatorluğu, insan alverini qınamışdır.\n"Sidneyə 714 nömrəli uçuş" albomunda Erje silah alverinə diqqət çəkmək istəyir. Bu macərda Erje milyoner Laszlo Karreydas obrazını əsl həyatda yaşayan fransız təyyarə istehsalçısı Marsel Dasso əsasında yaratmışdı. Erje dünya iqtisadiyyatının qaranlıqlarını da aydınladır: Laszlo Karreydasın İsveçrədəki gizli hesabları ortaya çıxır. Kimsəsiz adada Karreydası tibbi yollarla işgəncə verən Dr. Krollspell nasist alimi, "ölüm mələyi" ləqəbli Dr. Cosef Menqeleyə bənzədilir.\nTintin, Haddok və Turnosol Sidneydə təkil ediləcək kosmos elmləri konqresində iştirak etmək üçün yola düşürlər. Təyyarələri Cakartada istirahət etmək üçün dayananda köhnə dostları Pyotr Skat ilə qarşılaşırlar. Skat fransız milyoner təyyarə istehsalçısı Laszlo Karreydasın şəxsi pilotu olmuşdur. Skat dostlarını heç vaxt gülməyən bu milyonerlə tanış edir. Sən demə Karreydas da eyni konfransa gedir. Buna görə onları şəxsi təyyarəsinə dəvət edir, Tintin və dostları təklifi qəbul edirlər.\nSəyahət zamanı Karreydasın şəxsi katibi Spaldinq və iki adamı təyyarəni ələ keçirib Sakit okeanda kiçik vulkanuk adaya endirirlər. Bu ada uydurma Sondeneziya dövlətinin Kiçik Sunda adalarından biridir. Bir müddət sonra məlum olur ki, bu işin arxasında Tintinin keçmiş düşməni Rastapopoulos dayanıbmış. Onun məqsədi Karreydasın İsveçrədəki gizli hesabını ələ keçirməkdir.\nTintin və dostlarını yaponlara aid köhnə hərbi sığınacaqda həbs edirlər. Rastapopoulosun adamı Dr. Krollspell nasist alim Dr. Cosef Menqelenin üsulları ilə Laszlo Karreydası sorğuya tutur. Ona "həqiqətlə deməyə məcbur edən" iynə vurur. Amma doza o qədər yüksək olur ki, hesabın şifrəsini demək əvəzinə uşaqlığında etdiyi pislikləri, acgözlükləri, qəddarlıqları danışmağa başlayır. Dr. Krollspellun uğursuzluğundan əsəbləşən Rastapopoulos onun üstünə yeriyir, amma iynə ona da girincə o da etiraflar etməyə başlayır.\nTəyyarənin enişi zamanı öldürüldüyü zənn edilən Milunun köməyi ilə xilas olan Tintin və dostları adadakı telepatik səsin rəhbərliyində heykəllərlə dolu mağaraya daxil olurlar. Dağ daha çox ibadətgaha bənzəməkdədir. Tintin və dostları kəşf etdikləri gizli mexanizmlərlə vulkanın dərinliklərinə endikləri zaman düşmənləri də onları izləməyə davam edir. Rastapopoulosun pis əməllərini eşidən Dr. Krollspell Tintinin tərəfinə keçir. Qrup yoluna davam edərkən "Space Week" yazarı rus Mik Ezdanitoff (İngilizce versiyonunda Kanrokitoff) ilə qarşılaşırlar. Onları bura gətirən səsi telepatik ötürücü ilə Ezdanitoff yollamışdır. Belə texnologiyanı ona yadplanetlilər vermişdilər. Adanın keçmiş sakinləri isə yadplanetliləri tanrı bilib onlara ibadət etmişdilər. Mik Ezdanitoff yadplanetlilərin etibar etdikləri bir neçə şəxsdən biridir.\nRastapopoulos Tintini tutmaq üçün mağardakı keçidləri partlayıcı ilə yox etmək istəyir, amma bu vulkanik hərəkətliliyə səbəb olur. Rastapopoulos və dostları kauçuk salla aradan çıxırlar. Tintin və dostları isə vulkanın kraterində ilişib qalırlar. Bu zaman Ezdanitoff əvvəl onlara telepatik hipnoz edir, sonra yadplanetlilərin istifadə etdikləri bir uçan boşqabı köməyə çağırır. Beləliklə Tintin və dostları xilas olurlar. Ezdanitoff hipnoz altındaki dostlarını Rastapopoulos və adamlarının kauçuk salına yerləşdirir, saldaki pis adamları isə bilinməyən tərəfə aparır. Bir xilasedici təyyarə salı görür və onları xilas edir. Cakartadakı xəstəxanaya aparılan Tintin və dostları heç nə xatırlamır. Sadəcə Milunun yaddaşından bu hadisə silinməyib. Yadplanetlilərlə birlikdə olduqlarının tək sübutu Turnosolun cbində unutduğu yad cisimdir.\nTərcümə olunduğu dillər[redaktə | mənbəni redaktə et]\n"Sidneyə 714 nömrəli reys" indiyə qədər 28 dilə tərcümə olunub:\n1 Afrikans Vlug 714\n2 Bask Sidneyrako 714 hegaldia\n3 Benqal Flight 714\n4 Bernese almanı Flug 714 uf Sydney\n5 Breton Nij 714 da Sydney\n6 Katalan Vol 714 a Sydney\n7 Çin 714 航班(714 hangban)\n8 Danimarka Flight no. 714 til Sydney\n9 Holland Vlucht 714\n10 Fars Parvazi 714\n11 Fin Lento 714\n12 Qalisiya Voo 714 para Sidney\n13 Alman Flug 714 nach Sydney\n14 Yunan Ptisi 714 tia Sydney\n15 İvrit Tisa 714\n16 İsland Flugrás 714 til Sydney\n17 İndoneziya Penerbangan 714\n18 İtalyan Volo 714 destinazione Sydney\n19 Yapon シドニー行き714便\n20 Malay Penerbangan 714\n21 Norveç Penerbangan 714\n22 Portuqal Voo 714 para Sidney\n23 Serb-xorvat Let 714 za Sidnej\n24 Sinxales Guwan Gamana 714\n25 İspan Vuelo 714 para Sidney\n26 İsveç Plan 714 till Sydney\n27 Türk Sidney'e 714 sefer sayili uçuş\n28 Vyetnam Chuyén bay 714\nMənbə — "https://az.wikipedia.org/w/index.php?title=Sidneyə_714_nömrəli_reys&oldid=3459338"\nBu səhifə sonuncu dəfə 26 dekabr 2015 18:58 tarixində redaktə edilib.


Gəncədə "Zaparojets" ilə avtoşluq edən gənc saxlanılıb\nBaşqalarının 100 minlik maşınla etmədiyini "Zapı" ilə etdi\n23:24 21.04.2020 Qısa URL\nMəhkəmənin qərarı ilə "ZAZ 968" markalı avtomobillə avtoxuliqanlıq edən M.Mamedov 15 gün müddətə inzibati qaydada həbs edilib.\nBAKI, 21 aprel — Sputnik. Gəncə şəhər Baş Polis İdarəsi Dövlət Yol Polis Şöbəsinin əməkdaşları şəhər ərazisində avtoxuliqanlıq edərək ictimai-asayişi nümayişkəranə şəkildə pozan və bununla da vətəndaşların haqlı narazılığına səbəb olan avtoxuliqanlıq hərəkətləri edən sürücünü saxlayıb.\nSaxlanılan şəxs Malik Mamedov\nSputnik Azərbaycan Daxili İşlər Nazirliyinin Mətbuat Xidmətinin Gəncə şəhərindəki regional qrupundan verilən məlumata görə, Kəlbəcər rayon sakini, Malik Mamedov sürücülük hüququ olmadan idarə etdiyi "ZAZ 968" markalı avtomobillə yollarda intizamsızlıq edərək, yol hərəkəti qaydalarını kobud şəkildə pozaraq və avtoxuliqanlıq edərək etdiyi hərəkətləri video görüntüyə alıb müxtəlif sosial şəbəkələrdə yerləşdirib. M.Mamedov barəsində Gəncə BPİ-nin DYPŞ-nin əməkdaşları tərəfindən inzibati qaydada protokollar tərtib olunaraq baxılması üçün məhkəməyə göndərilib. Məhkəmənin qərarı ilə M.Mamedov 15 gün müddətə inzibati qaydada həbs edilib.


“Nar” kuboku uğrunda gərgin mübarizə başladı – Yenicag.Az\nAna Səhifə 3-cü-sektor “Nar” kuboku uğrunda gərgin mübarizə başladı\n“Nar” kuboku uğrunda gərgin mübarizə başladı\nYeni Çağ Media Qrupu – Sentyabr 14, 2016 - 16:27\nSentyabr ayının 11-də “Brain Ring” intellektual bilik yarışlarının növbəti – səkkizinci mövsümü start götürdü. “Nar” operatorunun ənənəvi olaraq dəstək verdiyi yarışların səkkizinci mövsümü 16 hissədən ibarət olacaq. Bu dəfə “Brain Ring” bilik yarışlarında respublikanın 16 bölgəsi və 8 ali məktəbini təmsil edən 34 komanda iştirak edir. Dekabr ayının sonunadək davam edəcək yarışlar hər həftənin bazar günü saat 21:30-da AzTV vasitəsilə yayımlanacaq.\nYarışlarda qalib gəlmiş komanda xüsusi dizayn edilmiş “Nar” kuboku ilə təltif ediləcək. “Nar” kubokunun qalibi “Brain Ring 2016” Azərbaycan çempionu titulu uğrunda yarışmaq hüququ əldə edəcək.\nArtıq ikinci “Brain Ring” mövsümüdür ki, televiziya tamaşaçılarının yarışlara olan marağını daha da artırmaq məqsədilə “Brain Ring” və “Nar” onlayn müsabiqə keçirirlər. Belə ki, verilişin yayımı zamanı “Nar”ın “Twitter” hesabında qoyulan suala ən tez cavab verən izləyicilər xüsusi hədyyələr qazanırlar. Beləliklə, “Brain Ring” həvəskarları bu intellektual yarışı izləmək fürsəti ilə yanaşı, həm də “Nar” operatorundan hədiyyələr qazanmaq şansı əldə edirlər.


həyatın mənası sözaltı sözlük\n04.02.2014 03:05, Madritsa\n2. (bax: ııı növ təyini söz birləşməsi)\n06.02.2014 14:43, Gənc\n3. həyatın mənasın bilsəydi ürək,\n18.06.2015 04:06, Metropolitik\n4. fəlsəfədə işlənilməyən və bir qırağa atılan problem.\n18.06.2015 04:08, boyumaqamışölçdülər\n5. Həyat mənasız bir çarpışmadır. Əsasən də sonluğun nəyə varacağını bilməyəndə bu daha da cansıxıcı olur. Lap elə sonluğu bilinməyən müharibədə vuruşan əsgər kimi. O əsgər özünün xəbəri olmadan başlayan və ölsə yenə də özünün xəbəri olmadan bitən döyüşdə yalnız vuruşur, çətinliklərdən keçir və ondan soruşsalar bunun səbəbini belə bilmir. Eynilə biz insanlar da eləyik. Doğulur,böyüyür , böyüdükcə məktəbə gedir , sonra işləyir...Həyatı boyu çarpışırıq. Amma bizdən soruşsalar bu mübarizənin səbəbi nədir küt təbəssümlə baxıb cavab verə bilmərik. Bəlkə də içimizdəki daha ağıllılar hazırcavablıq edib nəsə uydurar. Bəs onun verdiyi " cavabın" mənası varmı? Dindar kəsimdə bu daha rahatdır. ibadət edir , yaxşılıq edir və mükafatının o dünyada olacağına inanır. Ya da yazıçı yazdığı əsərləri övladları kimi görür, əzizləyir və həyatının mənası adlandırır. Hə övlad demişkən valideyn olanlar bəzən həyatlarının mənasını övladlarında görürlər . Bəs küçələrdə dilənən , uşaq evlərində , yetimxanalarda atılıb qalan " məna" ların günahı nədir ?Deməli axtardığımız məna bu da deyilmiş. Mücahidlər , müxtəlif azadlıq hərəkatlarının nümayəndələri mənanı Vətəni xilas etməkdə görür. Yaxın keçmişdə "azad olunmuş" Vətənin qədrini bilirikmi? Ya həmin hərakatda iştirak edənlər əcaba fikirlərini dəyişməyibki? Aha deməli bu da deyil məna ... Hansısa əsir ya müharibə zərərdisəsi necə cavab verər görəsən bu suala? Günlərlə ac , susuz, döyülüb , müxtəlif təhqirlərə məruz qalaraq canını bu günə salamat gətirib Çıxardıb. Bəlkə də soruşsaq həyatın mənasız olduğunu məhz o əsir qadın deyəcək. Çünki ,o ana olmalıykən , əsir oldu. Gəlin olmalıykən təhqir oldu. içimizdən hansı birimiz o situasiyaya düşmək istəyər ki? Son nəticə onda qalır ki , hər kəsin indivudual " həyat mənası" var. Və daimi nəsə axtaran insana " axı sənin nəyin çatmır?" sualını verməzdən əvvəl bir an durub düşünün. Bəlkə də " həyatının mənası" çatmır .\n18.06.2015 04:10, Metropolitik\n6. yaşamaq yanmaqdır, yanasan gərək\n12.08.2016 17:55, McMurphy\n7. deyəsən, tarkovski belə bir söz demişdi "həyatın mənası bir az bilmək, bir az sevməkdir". əyləncələrimiz, başımızı qatdığımız hər şey mənasızdır deyib heç kimin ümidləri ilə oynamaq istəmirəm. son zamanlar bir az optimist mövqe tutmuşam. biri gəlib böyük pislik eləsə belə, bəlkə yenə göz yumaram. həyatın mənası ilə nə əlaqəsi var? deyirsinizsə əgər, deməli, fikirlərimi ya mən yaxşı çatdıra bilmirəm, ya da siz oxumursuz. beləliklə, elədiyimiz bir çox şeyin tək səbəbi var, əlimizdən gəldiyi qədər özümüzü sıxıntıdan kənara atırıq. hətta bəzi ağıllılarımız sıxılmasınlar deyə artıq özlərinə məqsəd seçiblər. bəzilərinin isə məqsədlərinin yanında hobbiləri belə var. "vizyona bax sevgilim", bəziləri artıq qəhrəmandılar, öz beyinlərində hər şey həll ediblər. məsələn, fizika bilən biri, elə bilir ki hər şeyi bilsə, dünyanın hər sirrini açsa, bütün bu dava-dalaşlar, ürək sıxıntıları, içində söydüyü söyüşlər, dünən çöldə ağzını-burnunu qırmadığı biri artıq olmayacaq. necə deyərlər, dərmanı tapacaq və rahat olacaq. inan ki, ən təhlükəli insan haqqında danışıram bəlkə də. 50 il boyunca bir otaqda qalmağı bacaran biri niyə görə öyünməlidir ki? dünyaya xeyr verdiyinə görə? belə ülvi hədəflər, öləndə təsəlli verər ümid edirəm. belə bir söz də işlədər, rahat ölə bilərəm. minlərlə icadın sahibi indi heç kimin sikində deyil inciməsinlər. başa düşürəm, onların sayəsində indi rahat yaşıyırıq. məsələn tesla olmasaydı, indi sosial insanlar olmaq yerinə evimizdə oturub kompüterlərimizlə, ya da televizorlarımızla, elə paltaryuyanlarımızla sevişməzdik. nəyə lazımdı ki, balaca şəhərin hər-hansı bilinməyən yerində pivə içmək. dünyanın ancaq xəritəynən tanımışıq. ilk xəritə tərtib eləyən adam görəsən özündən utanır? getmədiyi bəzi yerləri necə çəkib? 6-cı sinif uşaqları baykalı xəritədə görür. 11-ci sinifdə siqaret çəkməyə başlayanda qınamağa başlayır atası. ata demişkən, o da həyatın mənasını 10 saat işləməkdə görür.\n12.08.2016 18:59, kürek


İki AXCP fəalı saxlanılıb\nEv Cəmiyyət İki AXCP fəalı saxlanılıb\nAzərbaycan Xalq Cəbhəsi Partiyası (AXCP) iki gənc fəal – Səhlədar İsgəndərli və Vilayət Məmmədovun inzibati qaydada həbs edildiyi barədə məlumat yayıb. Hər iki gənc avqustun 20-də saxlanılıb, bu barədə Turan-a AXCP gənclər komitəsinin sədri Emil Səlim bildirib.\nOnun sözlərinə görə, Məmmədov elə həmin gün 30 gün inzibati həbsə məhkum edilib. AXCP-də Məmmədovun konkret olaraq nədə ittiham olunduğunu bilmirlər. Amma həbsin onun Facebook-dakı yazıları ilə bağlı ola biləcəyini ehtimal edirlər, belə ki, saxlanıldıqdan sonra fəalın bir sıra nəşrləri silinib.\nİsgəndərliyə gəlincə, o, 60 günlük həbs edilib. Onun da nədə ittiham olunduğu aydın deyil.\nAXCP-də əmindirlər ki, İsgəndərlinin həbsi avqustun 19-da Bakının mərkəzində təkbaşına keçirdiyi etiraz aksiyası ilə bağlıdır. Səlimin sözlərinə görə, hər iki fəalın həbsindən şikayət veriləcək.\nDİN-dən fəalların həbsi ilə bağlı şərh almaq mümkün olmayıb.\nƏvvəlki məqalə“Gəncə məhbus”larının anaları yenə etiraz edir: “Ya oğlumu azad et, ya məni də həbs et”\nNövbəti məqalədə‘Ryanair’ Gürcüstandan aviareyslərə başlayır: AZAL-dan 11 dəfə ucuzdur\nBoris Nemtsovun qətli ilə bağlı məhkəmə işə başlayıb\nOş şəhəri türk dünyasının paytaxtı elan olundu\n“20 ilə yaxın vəzifədə çalışmışam, şərəflə işləmişəm, amma indi…”


Azərbaycan anlamalıdır ki, DQ təhlükəsizliyinə və dinc sakinlərinə təhdid olsa, “İskəndər” tətbiq olunacaq: V.Yevseyev – Ermənistanın İctimai Radiosu\nBaş səhifə | Bütün Xəbərlər | Başlıca | Azərbaycan anlamalıdır ki, DQ təhlükəsizliyinə və dinc sakinlərinə təhdid olsa, “İskəndər” tətbiq olunacaq: V.Yevseyev\nAzərbaycan anlamalıdır ki, DQ təhlükəsizliyinə və dinc sakinlərinə təhdid olsa, “İskəndər” tətbiq olunacaq: V.Yevseyev\nDağlıq Qarabağda keçmiş il aprel ayında baş vermiş olayların təkrarlanması halda Ermənistan “İskəndər” operativ-taktiki raket kompleksindən istifadə edəcək. Bunu Tert.am-ə müsahibədə Rusiya Federasiyasının MDB ölkələri İnstitutunun Qafqaz şöbəsinin müdiri, hərbi ekspert Vladimir Yevseyev bildirib.\nSon zamanlarda Ermənistandan “İskəndər”-in tətbiqi ilə bağlı ən yüksək səviyyədə bəyanatlar oldular və bu bəyanatlar müxtəlif şərhlər döğurdular. İlk olaraq ER Müdafiə naziri Vigen Sarkisyan “Ria Novosti”-ə müsahibəsində bəyan edib ki, “İskəndər” operativ-taktiki raket kompleksindən istifadə etmə qərarı Ermənistan Silahlı Qüvvələrinə aiddir və bundan nə zaman istifadə edəcəyini də Ermənistan qərar verəcək. Bu haqda DQR Prezidenti Bako Sahakyan da danışıb və qeyd edib ki, “İskəndərlər”-in hərbi və siyasi balansı və regional sabitliyi təmin edən əhəmiyyəti vardır.\nER Prezidenti Serj Sarkisyan da vurğulayıb ki, əgər Azərbaycan eyni şəkildə davam edərək müharibəyə başlarsa, Artsax xalqının təhlükəsizliyini təmin etmək üçün biz bir dəqiqə bilə dayanmadan bütün imkanlarımızdan istifadə edəcəyik.\nBu barədə V. Yevseyev qeyd etdi ki, “İskəndər”-in Ermənistan ərazisində olmasını unutmamalıyıq, lakin rus hərbi bazasındadır və Ermənistan birbaşa idarə etmir. Bundan başqa politoloq deyib ki, əgər müharibə olsa, ki bu DQ ərazisində mümkündür, “İskəndər” Ermənistan tərəfindən tətbiq ediləcək.\n“Azərbaycan anlamalıdır ki, bu gərginlik müharibəyə gətirirsə, Ermənistan “İskəndər”-dən istifadə edə bilər. Keçmiş il aprel ayında Azərbaycan tərəfindən “Smerçlər”-dən Stepanakert istiqamətində atəş açma təhdidi olub. Belə durumlarda “İskəndər”-in də təqbiq olunacağını çox mümkündür. Əgər real müharibə təhlükəsi olsa, “İskəndər” tətbiq olunacaq. Azərbaycan başa düşməlidir ki, Dağlıq Qarabağın dinc sakinlərinə hər hansı bir təhlükə olsa, “İskəndər” istifadə ediləcək”,-deyə Vladimir Yevseyev qeyd etdi.\nRusiyalı hərbi ekspert deyib ki, Ermənistan “İskəndər”-in rus hərbçiləri tərəfindən idarə olunması haqqında heç də düşünməməlidir, çünki raket kompleksi Ermənistanda Ermənistanın təhlükəsizliyini təmin etmək üçündür və Ermənistan sərhədlərinə qarşı da təhlükə vardır. Əks halda, Azərbaycan bundan panik etməzdi.\n“İskəndər” sadəcə Ermənistanın deyil, Dağlıq Qarabağın da təhlükəsizliyini təmin edir. Buna görə də narahat olmamalıdırlar, ehtiyacı olsa, istifadə olunacaq. Azərbaycan 94-cü ildən sonra ilk dəfə Martakertin dinc sakinlərinə atəş açıb. Bu cür tədbirlərin layiqli cavabı olmalıdır”,-deyə Vladimir Yevseyev vurğuladı.


Solya gedir - nağıl deyir: kişilərin çoxbucaqlı olması səbəbləri - Əlaqələr - 2020\nSolya gedir - nağıl deyir: kişilərin çoxbucaqlı olması səbəbləri\nQızlar çox qəzəblənən belə bir universal ədalətsizlik var - özünü çox sevərsə, onda yaxşı bir şey söyləməyəcəklər. Lakin kişilər üçün bir çox sevgi qələbələri, əksinə, nə qədər yaxşı olduğunu danışır və həm kişilər, həm də digər qadınlar üçün təəccüb doğurur. Bu çox sadə bir şəkildə izah olunur - kişi təbiətdəki çoxbucaqlıdır. Belə mi?\nPoliqamlı adam nə deməkdir\nBir elmi baxımdan, çoxqamar bir kişi bir qadınla məhdud qalmamağa üstünlük verən, cinsi və emosional ehtiyaclarını qarşılamaq üçün bir çoxunu seçən güclü seksin nümayəndəsi - məsələn, sevdiyi bir qadının xeyrinə qazanmaq və sonra başqa birinə keçmək.\nBelə bir insanın münasibəti olduğu zaman, həmişə yanlarında olan sevgililər var, amma bir qayda olaraq, bunların hamısı yalnız qısa müddətli entrikalarla məhdudlaşır və heç bir şey yoxdur. O, hər bir mistresses ilə əylənir, bir az vaxt sərf edir, sonra isə qırır.\nTəbiətə görə poliqamlı kişilər varmı?\nBu söz çox vaxt öz sərgilərini və ya yoldaşlarının romanlarını haqlı edən güclü cinsin nümayəndələrindən eşidilir. Amma həqiqətən bu?\nElm adamları baxımından belə bir fərziyyə həqiqətən yerdir. Bunun bir çox səbəbi var.\nİlk səbəb - fizioloji xüsusiyyət. Ekspertlər hesab edirlər ki, kişi başında mümkün qədər çox qadın və daha çox uşağın olması lazım olan sözdə alqoritmi var. Başqa bir sual, bununla yanaşı, o da onlara qayğı göstərmək və ən çox kişilərin qüsurlu olmadığı üçün qayğı olmalıdır. Hətta bir ailənin saxlanılması asan deyil - amma iki-üç nəfər nədir?\nİkinci səbəb sağlam və dolğun bir insanın ortalama qadından daha çox seksə ehtiyacı var. Mübarizə etmək çətin olan bir instinktdir. Bir əlaqədə olduqda, onlar cinsi əlaqənin olmadığını hiss edə bilər və onu tərəfə doldurmağa çalışırlar. Əlbəttə ki, bütün kişilər çoxbucaqlıdır. Bununla yanaşı, əxlaqi keyfiyyətləri də xatırlamaq lazımdır, əlaqələrin bu vəziyyətdə lazımsız olub-olmadığını və problemi doğrudan bir tərəfdaşla müzakirə etmək lazımdır.\nVə nəhayət üçüncü səbəb artıq psixoloji bir təbiətdir. Bir insan bir daha özünü və ətrafdakı hər kəsin necə sərin olduğunu inandırmaq istəyir. Onun bütün instinktləri bunu tələb edir və bu ehtiyacı yerinə yetirmək üçün ən asan yol axtarır. Xoşbəxtlikdən, bu gün bunu etmək üçün bir çox başqa yol var, bu da bəzən bir insana xatırlatmaq lazımdır.\nKişilər çoxbucaqlıdır. Və qadınlar?\nQadınlar nədir? Axı biz də öz instinktlərimiz var.\nTəəssüf ki, (və ya xoşbəxtlikdən), elm adamlarının fikrincə, qadınlar nadir hallarda xarakterikdir. Əslində, qadınların instinktləri yalnız çoxlu sayda nəslini təmin etməklə deyil, etibarlı bir insanın qorunması altında qaldıqda və düzgün şəkildə qaldırmaq və artırmaqdır. Ona görə bir adam kifayətdir.\nCopyright 2020 \_ none \_ Solya gedir - nağıl deyir: kişilərin çoxbucaqlı olması səbəbləri


Hesabat: Dağlıq Qarabağ münaqişəsindən sonrakı bərpa xərcləri də həddindən çox olacaq (FOTO)\nErmənistan-Azərbaycan münaqişəsi 22 Fevral 2017 16:01 (UTC+04:00)\nBu gün Bakıda “Azərbaycan ərazilərinə silahlı erməni təcavüzü: itki və tələfatlar” mövzusunda beynəlxalq konfrans keçirilib.\nTrend-in məlumatına görə, tədbirdə Prezident Administrasiyası rəhbərinin müavini, Beynəlxalq əlaqələr şöbəsinin müdiri Novruz Məmmədov, dövlət və hökumət nümayəndələri, xarici ölkələrin Azərbaycandakı səfirləri, ictimaiyyət nümayəndələri və digər qonaqlar iştirak edib.\nKonfransda Azərbaycan Respublikası Ərazilərinin Ermənistan silahlı qüvvələrinin işğalı nəticəsində itki və tələfatların qiymətləndirilməsi üzrə İşçi qrupunun üzvü, “MBA” qiymətləndiricilər şirkətinin direktoru Nüsrət İbrahimov Dağlıq Qarabağ münaqişəsi nəticəsində Ermənistan tərəfindən Azərbaycana vurulmuş maddi və mənəvi zərərə dair hesabatla çıxış edib.\nHesabatda qeyd olunub ki, Ermənistanın havadarlarının himayəsi altında həyata keçirdiyi silahlı təcavüz və işğal nəticəsində Azərbaycanın məruz qaldığı itki və tələfatlar zaman keçdikcə sürətlə artmaqda davam edir ki, bu da münaqişədən sonrakı bərpa xərclərinin də həddindən çox olacağına dəlalət edir.\nHazırda Ermənistan tərəfindən işğal olunan Azərbaycan ərazilərindəki zəngin yeraltı və yerüstü təbii sərvətlərin talan edilməsi, həmçinin torpaqlarımızın işğalının ümumi daxili məhsulun strukturuna mənfi təsiri davam etməkdədir. Azərbaycanda məhsuldar və rəqabətli kənd təsərrüfatı məhsulları istehsalının və bunun müqabilində emal sənayesinin zəifləməsi, Azərbaycanın yay otlaqlarının 70%-nin işğal altında qalması, işğal olunmuş ərazilərdən başqa cəbhə xəttindən Azərbaycanın içərilərinə doğru 50-80 kilometrə qədər məsafədə olan bölgələrin mədəni, mənəvi, sosial-iqtisadi, təbii sərvətlər potensialından istifadədən məhrumiyyətlərə gətirib çıxarır. Beləliklə, qeyd olunan amillərə görə investisiya qoyuluşunun mümkünsüzlüyü kimi əsaslı təsirlər nəticəsində Azərbaycan böyük itki və zərərlərə məruz qalmaqda davam edir.


www.XALQXEBER.az » Bölgə » Prezident Administrasiyasında dəyişikliklər Daşkəsənə uzanır: Əhəd Abıyev gedir\nPrezident Administrasiyasında struktur və kadr dəyişiklikləri icra hakimiyyətlərində də yeniliklərin olacağı zərurəti yaradıb\nDaxil olan xəbərə görə, Daşkəsən rayon İcra Hakimiyyətinin başçısı Əhəd Abıyev ilk dalğada vəzifəsini itirə bilər.\nOnsuz dağ bölgəsinə icra başçısı getməsindən yaxın ətrafında gileylənmiş Ə.Abıyevin idarəçiliyi yuxarıların xoşuna gəlmir.\nÖlkədə gedən islahatlar, yeni kadrların təyin olunması, prezidentin ingilis dili bilən, Qərb təhsili almış mütəxəssisləri vəzifələrə daşıması Ə.Abıyev və bşaqa köhnə qvardiya üzvlərinin istefası ilə müşayiət oluna bilər.\nİcra hakimiyyətlərində komputeri bilməyən, sms oxumağı bacarmayan, sosial şəbəkələrdən uzaqda olan məmurlar işləyir. Onlar dövlət başçısının siyasi-iqtisadi reformalarına maneçilik törədir və islahatların tempinə uyğunlaşa bilmirlər.\nAzərbaycanda icra hakimiyyəti strukturlarının səmərəsiz fəaliyyəti ölkə rəhbərliyi tərəfindən də bəyan olunub.\nBu illər ərzində rayon icra hakimiyyətləri mərkəzi hakimiyyətin verdiyi dəstəyin qarşılığında etimadı doğrultmadığı sübuta yetirilib.\nO baxımdan PA-da olan mühüm dəyişikliklər RİH-lərinə də çatacağı qaçılmazdır. Bu xüsusatda bir neçə icra hakiminin yola salınması nəzərdə tutulub ki, Ə.Abıyevin də adı siyahıda keçir.\nPrezident İlham Əliyevin icra hakimlərindən yeni tələbi də məhz səmərəsiz fəaliyyətlərini düzgün istiqamətə yönləndirməyə hesablanıb.\nDaxil olan xəbərə görə, büdcə talanı və sahibkarların incidilməsindən savayı işi olmayan bəzi icra hakimlərinin əl-qolunu çırmalayıb investor axtarışına çıxması özünü təsdiqləmə mexanizmidir. Ə.Abıyev və başqa icra başçılarının investorlar cəlb edə bilmədiyi göz qabağındadır.\nMətbuatda gedən xəbərlərə görə, Daşkəsənin icra başçısı Əhəd Abıyev prezident İlham Əliyevin təyinatından illərdir ki, narazı qalıb.\nUcqar rayonun rəhbəri dövlət başçısının qərarına qarşı çıxaraq mərkəzi regionlardan birinə başçı getmək arzulayıb.\nHətta yaxın çevrəsində bu qərardan şikayətləndiyi bildirilir. Ancaq onu nə Bakı rayonlarından birinə rəhbər göndərirlər, nə parlamentdə yenə mandat.\nƏksinə, son siyasi strategiya Ə.Abıyev, Gəncənin icra başçısı Elmar Vəliyev və başqa kadrların vəzifədən göndərilməsini şərtləndirib.\nPrezident artıq yeni komanda ilə işləmək istəyir. Ə.Abıyev isə Daşkəsəndə bir daşı daş üstə qoymayıb. Onun rayonda hər hansı bir müsbət iş görməsiyini təsdiqləyən xəbər yayımlanmayıb.


“Əsabil Qasımova başsağlığı verirəm, bəs rəhmətlik oğlu xizək sürməyə yer tapmırdı? – Musavat\nHome / Ana səhifə / “Əsabil Qasımova başsağlığı verirəm, bəs rəhmətlik oğlu xizək sürməyə yer tapmırdı?\nYanvar 24, 2019 Ana səhifə, Siyasət Şərh yaz 27 Views\n“Xanhüseyn Kazımlının villası əlindən alınıb, onu deputat edən adamı da tanıyıram, indi nazirdir”\nMüasir Müsavat Partiyasının sədri Hafiz Hacıyevlə müsahibəni təqdim edirik:\n– Hafiz müəllim, dünən mətbuata açıqlamanızda iddia etmisiniz ki, Milli Şuranın mitinqi hakimiyyətdə prezidentə qarşı olan qüvvələrin güc nümayişi idi. Bu fikir sizin şəxsi qənaətiniz və təhlillərinizdən qaynaqlanır, yoxsa hansısa informasiyaya əsaslanıb bunu deyirsiniz?\n– Bütün məsələləri təhlil edəndən, mənə çatan informasiyaları biləndən sonra onu ictimaiyyətin diqqətinə çatdırıram. Mən sıravi insan deyiləm, dörd dəfə prezidentliyə namizəd olmuş insanam. Hakimiyyət daxilində İlham Əliyevə qarşı çox böyük tələ qurulub və bunu da edənlər onun ətrafındakılardır. Onlar görürlər ki, ölkə başçısı çoxdan gözlənilən islahatlara başlayıb və çox ciddi işlər görür, o dəqiqə bunu qarşısını almaq üçün müəyyən çirkin addımlar atırlar.\n– Hər dəfə ölkə başçısının önəmli səfərlərindən öncə ona qarşı sanki təxribat xarakterli addımlar atılır. Biləndə ki, prezident Davos Forumunda iştirak edəcək, dekabr ayında Mehman Hüseynov məsələsi ortaya atıldı və prezidentin müdaxiləsindən sonra məsələ həllini tapdı. Cəmiyyətdə hamı bir suala cavab axtarır ki, ölkəni heç nədən dilə-dişə salanlarla bağlı ölkə başçısı niyə kəsərli tədbir görmür?\n– Necə görürlər ki, ölkə başçısının Avropa və qərb dövlətlərində nüfuzu artır, ortaya elə bir şey atırlar ki, prezident fakt qarşısında qalsın və Avropa strukturları bunu müzakirə edərək bizə təzyiq etsinlər. Mehman Hüseynov məsələsində həbsxana rəhbərliyindən heç kim cəzalandırılmadı. Ölkə başçısı bu məsələlərdə qətiyyətli addım atmalıdır. Bunları da edən ölkə başçısının ətrafında olanlardır. Əllərinə indi Əli Kərimli keçib, onun əli ilə bunu etmək istəyirlər. Bəzilərinin övladları İrəvanda bizim ölkəyə məxsus dövlət nömrə nişanlı maşınlarla gəzirlər, restoranlarda yeyib-içirlər. Ölkə başçısını xarici dövlətlərdən asılı vəziyyətə salmağa çalışırlar. Bunu da edənlər daxili qruplaşmalardır. Özünüz də şahidi oldunuz ki, prezident nə qədər qurumları ləğv elədi və orda oturanlar da nazirlərin yaxınları idi. Ona görə də hakimiyyətin içində İlham Əliyevə qarşı kin-küdurət yaranıb. Milli Şuranın keçirdiyi mitinq də dediyim kimi, İlham Əliyevə qarşı təzyiq formasının təzahürü idi.\nGültəkin Hacıbəyli Sevic Osmanqızının verilişinə çıxıb xalqa öyüt-nəsihət vermək istəyir. Cəmil Həsənli də hakimiyyətin öz adamıdır və onun kitablarını hakimiyyət tərəfindən qoca dəstəyə aid olan qruplar maliyyələşdirir. Guya Əli Kərimli kimdir ki? Bizim hakimiyyətimiz dövründə onun olduğu mərtəbəyə heç kim getmək istəmirdi. İndi Əli Kərimli hakimiyyətin adamı ola-ola, ayda hakimiyyətdən 50 min dollar alan adam deyir ki, inqilab edəcəm mənim dalımca gəlin. Sənin dalınca gələnlər ayrı adamlardır. Bütün bunların hamısı ölkə başçısının əleyhinə qurulan oyunlardır. Yadınızdadırsa, Fəvvarələr meydanında əsgər ölümləriylə bağlı mitinqi Eldar Mahmudov təşkil etmişdi. İndi mitinqi kimin etdiyini hamı yaxşı bilir, amma heç kim qoruxusundan bunu deyə bilmir. Çalışırlar ki, ölkə başçısını nüfuzdan salsınlar. Mənim bu harayımın də kökündə o dayanır ki, ölkədə çox böyük qarışıqlıq gözlənilir və bunun qarşısı yubanmadan alınmalıdır.\nBurdan açıq şəkildə deyirəm və kim istəyirsə, onunla tele-debata da çıxmağa hazıram. Bunları hakimiyyətin öz içində olan narazı qüvvələr təşkil edir. Ölkə başçısı axırıncı müşavirəsində bildirdi ki, bu kadrlarla işləyə bilmirəm və islahatlara ehtiyac var. Otuz-qırx il nazir olan məmurlar da prezidenti bu addımından yayındırmaq üçün Əli Kərimliyə pul ötürüb tapşırıq verirlər ki, meydana yığılın. Ya da ki, bir jurnalisti həbs edirlər ki, Avropa dövlətlərində bizi qınasınlar.\nƏsabil Qasımova oğlunun vəfatı ilə başsağlığı verirəm, o, yaxşı kişidir, Allah oğluna rəhmət eləsin. Bəs onun oğlu xizək sürməyə yer tapmırdı? Sən niyə gedib xizək sürə bilmirsən? Biz acından ayaq üstdə dura bilmirik. Bunların hamısı harınlaşmağın əlamətidir. Xanhüseyn Kazımlının villası əlindən alınıb. Onu deputat edən adamı da tanıyıram, indi nazirdir. X.Kazımlı hansı pulla o villanı tikib? Sən və ya mən niyə o villanı tikə bilmirik? Yaşadığımız yerin icra başçısında xahiş etməkdən qarnımızın dərisi ağrıyır ki, 3-4 sot torpaq alıb orda bir daxma tikək, öləndə heç olmasa bizi ordan götürsünlər. Bunların görün neçə yerdə villaları var. Ölkə başçısını müdafiə etdiyim üçün heç telefon zəngimə cavab vermirlər. Heç köməkçiləri də cavab vermir, hansının nöqsanını deyirsən, düşmən olurlar. Prezidentin atasının vaxtında ona xəyanət edib var-dövlət yığdınız, indi də oğluna xəyanət edirsiniz? Mən isə heç vaxt imkan verməyəcəm ki, qardaşıma qarşı bu cür təzyiqlər olsun. Mənim də gücüm buna çatır ki, mətbuat vasitəsilə ölkəbaşçısına çatdıram ki, Azərbaycanı kimlər və niyə qarışdırmaq istəyir.\nPrevious Müğənni Abbas Bağırovun adı keçən məhkəmədə ilginc ittihamlar…\nNövbəti Ermənilər dünya bazarına “Qarabağ” adı ilə “qara kürü” satacaq – Foto\n“Bizim uşağımız var, sənin yox” yazılı plakat açdılar, avtomobilinə pomidor atdılar-Merkelə növbəti hücum+Video


REKORD.AZ | İDMAN - XƏBƏR SAYTI "İnter" Rauf Əliyevlə bağlı bəyanat yaydı...\n"İnter" Rauf Əliyevlə bağlı bəyanat yaydı\nTarix: 15.08.17 19:08 Yazar: Oxunub: 247 dəfə\nBakı "İnter"i qalmaqallı şəkildə Albaniyanın "Kukesi" klubuna transfer olunan hücumçu Rauf Əliyevlə bağlı bəyanat yayıb.\nRekord.az sizi həmin bəyanatla tanış edir:\n"Topaz Premyer Liqasının 2016/17 mövsümü başa çatandan sonra "İnter"in rəhbərliyi Avropa Liqasının oyunlarına hazırlıq öncəsi komandanın məşqçi heyəti və futbolçuları ilə görüş keçirdi.\nHəmin görüş zamanı klub rəhbərliyi maliyyə çətinliyinə baxmayaraq, komanda üzvlərinə hərtərəfli dəstək veriləcəyini bildirdi və hər bir futbolçunun klub üçün dəyərli olduğunu vurğuladı. Bununla yanaşı, görüşdə futbolçuların diqqətinə çatdırıldı ki, “İnter”də qalıb-qalmamaqla bağlı seçimləri də var. Təlim-məşq toplanışına gələn futbolçular (Səlahət Ağayev istisna olmaqla), o cümlədən Rauf Əliyev klubdan ayrılmayacaqlarını bildirdilər.\nLakin yeni mövsümün başlanmasına 4 gün qalmış “İnter”in üzvü Rauf Əliyev klub rəhbərliyilə görüşərək komandadan ayrılmaq istədiyini bildirdi. Klub rəhbərliyi belə istəyin çempionatın başlanmasına ən azı 1 ay qalmış irəli sürülməsinin əhəmiyyətini R.Əliyevin diqqətini çatdırdı. Bununla yanaşı, UEFA-nın məlum transfer qadağasının olduğuna görə heyətin formalaşdırılmasında çətinliklərin olacağını və komandanın baş məşqçisi Zaur Svanadzenin onun xidmətində maraqlı olduğunu R.Əliyevə izah edildi. Klub rəhbərliyi R.Əliyevlə görüşdə xüsusi olaraq vurğuladı ki, "İnter"dən getmək istəyini Avropa Liqasına hazırlığa başlamamışdan əvvəl bildirməli idi, çünki belə olacağı təqdirdə, onun yerinə əvəzedici heyətdən oyunçu cəlb edilə və həmin oyunçunu Avropa Liqası, eyni zamanda, Topaz Premyer Liqasında yeni mövsümün oyunlarına hazırlamaq mümkün ola bilərdi. Buna görə də, klub rəhbərliyi R.Əliyevin komandadan ayrılmaq istəyinin futbol qaydalarına uyğun həll edilməsində maraqlı olduğunu bir daha futbolçunun diqqətinə çatdırdı.\nBununla belə, klub rəhbərliyilə danışıqlardan sonra R.Əliyev AFFA-nın baş katibi Elxan Məmmədov ilə görüşərək, Azərbaycandan kənarda oynamaq arzusunda olduğunu bildirdi. Azərbaycan milli komandasına cəlb olunan futbolçuların xarici klublarda oynamasını dəstəkləyən AFFA-nın baş katibi Elxan Məmmədov R.Əliyevlə bağlı "İnter"ə müraciət edərək, azərbaycanlı futbolçuların xaricdə oynamalarına dəstək verilməsini və bütün bunların hüquqi müstəvidə həll olunmasını tövsiyə etdi. Ancaq həmin görüşdən sonra R.Əliyev məşqlərə qatılmayaraq və klub rəhbərliyinə məlumat verməyərək Albaniyaya getdi. "İnter" rəhbərliyi Azərbaycan milli komandasının hər bir üzvünün inkişafına təsir göstərəcək istənilən addımları dəstəkləyir və bundan sonra da dəstəyini əsirgəməyəcək. Lakin R.Əliyev “İnter”dən ayrılmasına görə kluba hər hansı bir təzminat ödəməkdən intina edərək, məsələni Kütləvi İnformasiya Vasitələri üzərindən həll etməyə çalışır ki, bu da xoşagələn hal deyil. "İnter" rəhbərliyi bir daha bəyan edir ki, klub azərbaycanlı futbolçuların xarici komandalarda oynamalarını dəstəkləyir, ancaq istənilən halda bu məsələ sivil qaydalara uyğun olmalıdı. Ümid edirik ki, R.Əliyev də bu qaydalara uyğun addım atacaq".


Gənc rejissorların filmləri beynəlxalq festivallara necə çıxa bilər? – LAYİHƏ – A24.Az\nSəudiyyə Ərəbistanında qadınla danışan kişini həbs etdilər – VİDEO\nBakıda tələbə qızı universitetin qarşısından qaçırdılar\nUzun illərdən sonra Alla Puqaçova ilə Maksim Qalkinin görüntüləri yayıldı – VİDEO\nA24.AzSon DəqiqəGənc rejissorların filmləri beynəlxalq festivallara necə çıxa bilər? – LAYİHƏ\nGənc rejissorların filmləri beynəlxalq festivallara necə çıxa bilər? - LAYİHƏ\nAzərbaycan Respublikasının Prezidenti yanında Gənclər Fondunun maliyyə dəstəyi ilə “CİNEMA” Gənc Kinematoqrafçılar Mərkəzi “Audiovizual məhsullar və beynəlxalq festivallara çıxma yolları” adlı layihəyə start verib.\nA24.Az xəbər verir ki, bunu “CİNEMA” Gənc Kinematoqrafçılar Mərkəzinin sədri Fehruz Şamıyev deyib. O bildirib ki, hazırda Azərbaycanda gənc kinematoqrafçılar audiovizual məhsulların istehsalında yaxından iştirak edə bilmirlər. “Daha çox həvəskar xarakterli məhsulların ortaya çıxması bu sahədə çalışan gənclərin yetərincə biliklərə sahib olmamasının göstəricisidir. Bu da kino sahəsində çalışan gənclərin dünya festivalları üçün maraqlı ola biləcək filmləri ərsəyə gətirə bilməməsinə səbəb olur. Qeyd edək ki, son illər ölkəmizdən kənarda keçirilən beynəlxalq festivallarda iştirak edən azərbaycanlı kinematoqrafçıların yaş həddi 35-dən yuxarıdır. Doğrudur, bəzi gənclər də festivallarda iştirak edir, amma onların sayı barmaqla sayılacaq qədərdir. Bəzən bu problemin kökündə keyfiyyətli məhsulun olmaması deyil, festivallara çıxmaq üçün qaydaları bilməmək, filmin janrından, formasından asılı olaraq lazımi festivala göndərilməməsi dayanır. Bundan başqa xaricə çıxacaq keyfiyyətli məhsulların azlığı bu sahədə ustad dərslərinin demək olar ki, keçirilməməsindədir. Digər sahələrdən fərqli olaraq kino sahəsində təşkil olunan ustad dərslərinin sayı lazım olduğundan azdır”, -deyə Fehruz Şamıyev söyləyib.\nOnun sözlərinə görə, sözügedən layihə çərçivəsində peşəkarların iştirakı ilə təlimlər təşkil olunacaq. Təlimlərdə iştirakçılar audiovizual məhsul və onun janrları, beynəlxalq festivallarda iştirak və onların kateqoriyaları, həmin festivallara qatılmağın yolları, onlarda iştirak edə biləcək müəllif filmlərinin istehsalı və bu festivallarda iştirakın əhəmiyyəti barədə ətraflı məlumat ala biləcəklər.\nSəudiyyə Ərəbistanında qadınla danışan kişini həbs etdilər – VİDEO Bakıda tələbə qızı universitetin qarşısından qaçırdılar Uzun illərdən sonra Alla Puqaçova ilə Maksim Qalkinin görüntüləri yayıldı - VİDEO Məscidlərdə namazdan sonra yaşlılara idman etdiriləcək - FOTOLAR Bakıda yeni doğulan körpəni yaşayış binasının blokuna atdılar\nlayihə, beynəlxalq festivallar, xarici festivallara qatılmaq, gənclər üçün film festivalı, festivala qatılmaq yolları, “CİNEMA” Gənc Kinematoqrafçılar Mərkəzi, Fehruz Şamıyev\n18:00 - “Azəristilik” söz verdi: “Sabahdan bütün mənzillərdə istilik olacaq”\n17:40 - İŞİD-dən general Qasım Süleymaniyə ağır zərbə\n17:20 - Elmar Vəliyevin oğlu "Kəpəz"də təcili iclas keçirdi - FOTO\n17:00 - Sabunçuda kütləvi dava: Yaralananlar var\n16:59 - Bakı bulvarında dənizə düşən pişiyi xilas etdilər – VİDEO\n16:48 - Evimizdəki kiçik bombaların dəhşətli fəsadları...\n16:26 - Səudiyyə Ərəbistanında qadınla danışan kişini həbs etdilər – VİDEO\n16:11 - Bakıda tələbə qızı universitetin qarşısından qaçırdılar\n15:58 - Xarici işlər nazirləri bütün məsələlər üzrə razılığa gəldilər\n15:43 - Uzun illərdən sonra Alla Puqaçova ilə Maksim Qalkinin görüntüləri yayıldı - VİDEO\n15:33 - Ermənistan ordusunda telefon üstündə dava düşüb, iki hərbçi xəsarət alıb\n14:57 - Azərbaycanın ucqar dağ kəndinin 21 yaşlı informatika müəllimi - FOTOLAR\n14:37 - Tolik od püskürdü: "Bacısının, anasının qeyrətini çəkməkdənsə..."\n14:34 - İnsanabənzər robota bunu da öyrətdilər - VİDEO\nAzərbaycanın ucqar dağ kəndinin 21 yaşlı informatika müəllimi- FOTOLAR


Türk əsilli ruslar | Kayzen\n9 üzv, 9 topik\nfilologiya elmləri doktoru,türkoloq Minəxanım Təkləlinin kitabının əsasında ruslar kimi tanıdığmız,amma əslən türk olan insanlar haqqında\nLev Qumilyevin «Qədim Rus Böyük Çöl» əsərində göstərildiyi kimi, «Hələ Mərkəzi Rus dövləti yaranandan çox-çox əvvəl xristianlaşıb, ruslara qaynayıb-qarışan Aksakov, Arakçeyev, Axmatov, Bulqakov, Qodunov, Buxarin, Karamzin, Turgenyev, Yusupov, Ermolov, Koçubey, Saltıkov, Raxmaninov, Korsakov, Suvorov, Timaşev, Uşakov,, Miçurin Kurakin… kimi saysız türk ailələri içərisində Buninlər də var idi (Qumilyev L.N. Göstərilən kitab (rus dilində) s.538).\nİLK MƏHƏBBƏT ÖMRÜN PROLOQUDUR\n6 noyabr 2011, 21:40\n( Anna Axmatovaya həsr olunur)\nMənə tatar nənəmin\nacı gileyləri vardı\nYenicə açılmış qızıl gül ətirli duyğular, nübar dadlı ilk hiss-həyəcanlar sonrakı bütöv ömrün ilk səhifələridir. Sonu kədərlə bitən romanın sevincli ilksəhifələri kimi… Ömür boyu qəlblərə, gözlərə damla-damlasüzüləcək bu röya-nağıl şipşirindir, lakin qərib və kədərlidir. Buqısa və yarımçıq anlar sakit xəyalların ilğımlı uzaq nöqtəsi kimi sehirli və cazibədardır. Cadu tilsimi və… Və duyğuların körpəliyini, ibtidasını ömür boyu saxlaya bilən kiçicik, oğrunca yazılmiş ilk sevgi məktublarıdır. Çılğın, dəli, az qala xoşbəxt sevgilərdən illərcə ayrılıb uzaqlaşdıqca ondan yazıq xatirələr qalır. Lakin qısa, ani sevgilərin hekayələri, qalan ömrü yandırıb yaxmağa qadir olan qığılcıma da çevrilə bilər.\n“Qafqazın qənimi” General Yermolov. Ermollanın uşaqları\n11 mart 2011, 04:37\nYermolovlar nəslindən hərb adları, alimlər, yüksək sənət adamları (xüsusən məşhur rus aktrisası Yermolova Mariya /1853-1928/ çıxmışdır) lakin bu nəslin Rusiyaya bəxş etdiyi, bu dövləti, habelə nəslin özünü də şöhrətləndirən böyük şəxsiyyətlər sırasında rus generalı Yermolov Aleksandr Petroviç (24 may 1774 — 11 aprel 1861) şübhəsiz ki, oxucuların diqqətini daha çox çəkməkdədir.\nMəşhur Rus sərkərdəsi güclü dövlət adamı olan Yermolov böyük hərb səhnələrində öz imzasını qoymuşdu; rusların Qafqazın istilası tarixində onun böyük bir sima olduğu məlumdur. İmperiyanın apardığı 1790-cı 1820-ci illər arası üç böyük müharibələrdə iştirak etmişdi. “Qafqaz müharibəsinin qəhrəmanı” kimi yüksək şöhrət qazanmışdı (Bunu “Qafqazın qənimi, milli-azadlıq hərəkatının düşməni”kimi qəbul etmək lazım gəlir); Əlahiddə Qafqaz korpusunun komandanı (1817-1827) idi.\nArakçeyev. Sədaqətli insan\nRusiyanın hərbi naziri məşhur dövlət adamı Arakçeyev (qraf Aleksey Andreyeviç Arakçeyev 1769-1834) qədim, lakin yoxsullaşmış zadəgan ailəsindən çıxmışdı. Rusların «Nəsil Şəcərəsi Kitabı»nda Arakçeyevlərin nəsli haqqında deyilir: «1695-ci il martın 6-da çar fərmanı ilə Novqorodlu İvan Stepanoviç Arakçeyevə onun özünün, ata və babalarının dövlət qarşısındakı xidmətlərinə görə Novqorod quberniyasında kəndlər, əkin-biçin yerləri bağışlanır» (48. t.2, s.7-10).\nQraf Arakçeyevə qədər də bu ailədən onu şöhrətləndirən hərb adamları çıxmışlar. Məsələn, Arakçeyevin babası Vasili Stepanoviç Arakçeyev general Minixin komandanlığı altında vuruşmuş, Oçakov altında yaralanmış, general rütbəsində istefaya çıxmışdı.\nQavriil Romanoviç Derjavin\n8 may 2010, 11:54\nTeymur şəhi-ləngə olub tabeyi-fərman\nXan Toxtamışı eylədik al qanına qəltan.\nTa oldu Qızıl Ordaların dövləti talan,\nMəsko şəhinə faidəbəxş oldu bu meydan.\nƏlyövm uruslaşmaq ilə zişərəfiz biz.\nÖz qövmimizin başına əngəl kələfiz biz.\n(M.Ə. Sabir. «Fəxriyyə » şeirindən)\nTeymurləngin Toxtamış xana qarşı üç dağıdıcı yürüşü və paytaxt Saray Bərkəni talan edib xaraba qoyması Qızıl Orda dövlətinin sarsıdılıb parçalanmasına səbəb oldu. Toxtamışın ölümündən sonra Ordada qarışıqlıq yarandı və indiyədək Qızıl Ordadan olan asılılıq öz-özünə aradan qalxdı. Ardınca da bu fürsəti əldən verməyən Rus Orda imperiyasının malik olduğu bu geniş ərazidə hökmran vəziyyəti qazanmağa başlayır. Buna da müvəffəq olur. Qızıl Orda xanlarının nüfuzu, gücü, nəhayət səltənəti bu zamandan başlayaraq Moskvaya — Moskva böyük knyazlarına, ardınca çarına keçir. Zəifləmiş türk zadəganları Rus knyazlarına yaxınlaşmağa meyl etməyə başlayırlar.\nAksakovlar nəslinin "dərsləri"\nAksakov soy adı türk sözü axsaq, aksak (fel əsası axsamak, aksamak) sözündən yaranmışdır. Bu mənada da, əlbəttə Aksakov familiyasının türk mənşəyi heç kimdə şübhə yeri qoymur.\nİlk dəfə adı Kiyev Rus dövlətinin tarixində çəkilən Aksakovun 1027-ci ildə böyük knyaz Yaroslav Vladimiroviçin yanında xidmət etdiyi məlumdur. Yaroslav Vladimiroviç Kiyev Rusunda xristianlığı yayan böyük knyaz Vladimirin oğludur. Salnamələr Aksak xanın özünün 3 min adamıyla Kiyev knyazına xidmətdə olduğunu göstərir. İndi bu faktın necə işıqlandırıldığına, tarix səhnəsində necə əks olunduğuna diqqət yetirək.\nKolçak Aleksandr Vasilyeviç (4.11.1874 — 7.2.1920). Admiral, rus əksinqilabının rəhbərlərindən biri, Rus-Yapon və I Dünya müharibəsi iştirakçısı. Sovet hakimiyyətinə qarşı vuruşmuş, 1918-ci ildən Sibir hökumətinə başçılıq etmişdir. 1920-ci ilin yanvarında həbs edilmiş, Sovet hökuməti tərəfindən güllələnmişdi (Böyük Sovet Ensiklopediyası, XII cild, s. 477 (rus dilində)).


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Xəzər sahilində torpaqların monitorinqinə başlandı, ciddi qanun pozuntuları aşkarlandı\nƏmlak Məsələləri Dövlət Komitəsi ölkə üzrə Xəzər dənizinin 20-50 metrlik mühafizə zolağına düşən torpaq sahələrinin istifadəsi ilə bağlı monitorinq və reydlərə başlayıb.\nReydlər zamanı paytaxtın Sabunçu, Xəzər, Suraxanı, Xətai və Qaradağ rayonlarının, eləcə də Sumqayıt şəhərinin ərazilərində mühafizə zolağında torpaq istifadəçiləri tərəfindən qanunvericiliyin tələblərinin pozulması ilə bağlı 50 hal üzrə inzibati xəta törədən şəxslər barədə protokol yazılıb, cərimələr tətbiq edilib. Belə ki, monitorinqlər nəticəsində Xəzər dənizinin dövlət mülkiyyətində saxlanılan sahilboyu mühafizə zolağı torpaqlarında ayrı-ayrı şəxslər tərəfindən qanunsuz tikinti və hasarlama işlərinin aparılması, torpaq sahələrinin zəbt olunması halları aşkarlanıb.\nMəlumatda o da bildirilir ki, aşkar olunan belə torpaq sahələrində qanunsuz tikinti işləri dayandırılır, buna yol verən şəxslərə qarşı cərimələr tətbiq edilir, zəbtolunma faktları üzrə sənədlər Daxili İşlər Nazirliyinə göndərilir. İndiyədək təkcə Sumqayıt-Novxanı yolu boyunca Xəzər dənizinin sahilboyu 20-50 metrlik mühafizə zolağında özbaşına aparılan tikintilərin sökülməsi məqsədi ilə 30 bildiriş (xəbərdarlıq) verilib, 23 hal üzrə sənədlər aidiyyəti məhkəmələrə göndərilib. Məhkəmə tərəfindən 2 iddia təmin olunub, 12 iddia ilə bağlı ekspertiza təyin edilib.\nXəzər dənizi sahilinə Xətai rayonu Naximov küçəsində torpaq tökülərək ərazinin qanunsuz genişləndirilməsi halları da aşkarlanıb. Bununla bağlı 47 hal müəyyən olunub. Sənədlər daxili işlər orqanlarına göndərilib, həmin hallarla əlaqədar rayon prokurorluğunda cinayət işi açılaraq sənədlər Korrupsiyaya Qarşı Mübarizə Baş İdarəsinə təqdim olunub.\nBu cür hallar torpaq qanunvericiliyinin ciddi şəkildə pozulmasına səbəb olmaqla yanaşı, vətəndaşların Xəzər sahilində istirahət məqsədi ilə istifadə hüququnu da məhdudlaşdırır, bəzən tamamilə mümkünsüz edir və nəticədə vətəndaşların narazılıqlarının yaranmasına gətirib çıxarır. Eyni zamanda sahilboyu ərazilərin qanunsuz olaraq hasarlanması həmin yerin panoramik görünüşünü və ictimaiyyətin istirahət hüquqlarını pozur. Bu, eyni zamanda turizmin inkişafı baxımından mənfi fəsadlara da səbəb olur.\nXatırladaq ki, belə qanun pozuntusuna yol verən fiziki, vəzifəli və hüquqi şəxslər müvafiq olaraq 4 min, 8 min və 40 min manat cərimə olunurlar. Həmçinin Cinayət Məcəlləsində Xəzər dənizinin sahilboyu 20-50 metrlik zolağının altında olan torpaqlara münasibətdə 7 ildən 10 ilədək müddətə azadlıqdan məhrumetmə cəzası nəzərdə tutulur.\nBu məsələyə “Azərbaycan” qəzetinin 17 iyul 2018-ci il tarixli nömrəsində “Deməsək olmur” rubrikası altında dərc olunmuş “Mənə dəniz verin...” sərlövhəli yazıda da toxunulmuşdur.\nDövlət kənd kooperativlərinin də yanındadır02:07 19.07.2018\nSəngəçal terminalı02:07 19.07.2018\nTarlalar yavaş-yavaş ağ örpəyə bürünür02:07 19.07.2018\nAqroparklar ərzaq təhlükəsizliyinin əsas təminatçısına çevrilir02:07 19.07.2018\nŞamaxıda 5 kəndi birləşdirən yol yenidən qurulur02:07 19.07.2018\nQaxda payızlıq taxıl sahələri genişləndirilir02:07 19.07.2018